PM umum dana RM500,000 untuk aktiviti persatuan belia

KUALA LUMPUR, 8 Mac – Perdana Menteri Datuk Seri Ismail Sabri Yaakob mengumumkan dana sebanyak RM500,000 kepada Majlis Belia Malaysia (MBM) bagi  menggerakkan program dan aktiviti persatuan belia di seluruh negara.

Ketika mengumumkan perkara itu, beliau berkata MBM yang diiktiraf kerajaan sebagai badan induk pertubuhan belia negara mempunyai peranan besar dalam membantu kerajaan membangunkan golongan belia Keluarga Malaysia.

“Saya yakin, MBM yang mewakili suara anak-anak muda, sememangnya dekat dan peka kepada kehendak belia untuk bergerak bersama kerajaan ke arah meningkatkan kualiti hidup dan kesejahteraan Keluarga Malaysia,” katanya.

Sementara itu, Ismail Sabri berkata keahlian pertubuhan belia yang kini kira-kira 1.2 juta atau mewakili hanya lapan peratus daripada keseluruhan populasi belia negara, sewajarnya ditambah menerusi kepelbagaian aktiviti.

Beliau berkata penglibatan belia dalam pelbagai aktiviti dapat menggalakkan pembudayaan lebih sihat antaranya melalui penyertaan badan bukan kerajaan belia dalam misi bantuan kepada mangsa bencana banjir di Kedah, Lembah Klang, Johor dan yang terbaharu, di negeri-negeri Pantai Timur.

“Saya percaya bukanlah penghargaan yang dikejar oleh mereka namun pada malam ini, saya ingin mengucapkan tahniah dan syabas kepada seluruh sukarelawan belia, anda semua adalah wira-wira belia negara,” katanya.

Dalam pada itu, Ismail Sabri berkata kerajaan menawarkan lebih 25 insentif yang boleh dimanfaatkan golongan belia di bawah Bajet 2022, antaranya bantuan tablet, e-dompet, insurans, serta inisiatif-inisiatif seperti Jamin Kerja Keluarga Malaysia dan PenjanaKerjaya.

Katanya, kerajaan juga menyediakan perancangan yang jelas untuk golongan belia di bawah Rancangan Malaysia Ke-12 (RMK-12) ke arah mencapai negara berpendapatan tinggi pada tahun 2025.

Ismail Sabri berkata Kementerian Belia dan Sukan melalui Jabatan Belia dan Sukan Negara pula telah mula menggerakkan inisiatif Pembangunan Profesional Kerja Belia dan golongan belia perlu mengambil peluang ini untuk mendapatkan Sijil Kemahiran Malaysia Tahap Tiga hingga Lima.

Dalam pada itu, Ismail Sabri berharap sambutan Hari Belia Negara (HBN) tahun ini tidak sahaja dilaksanakan di peringkat kebangsaan tetapi ke peringkat akar umbi di seluruh negara bagi mengembalikan kemeriahan sambutan itu untuk menghargai golongan itu.

Beliau juga berharap Anugerah Perdana Belia Negara (APBN) yang merupakan pengisian HBN akan memperkenalkan pelbagai kategori anugerah baharu sesuai dengan Model Baharu Pembangunan Belia antaranya Ikon Karismatik (Kepimpinan); Ikon Kelestarian Alam (Alam Sekitar) dan Ikon Reka Tekno (Inovasi dan Teknologi).

Lain-lain kategori dicadangkan adalah kategori Ikon Youth – Biz (Keusahawanan); Ikon Sanjungan Budi (Pembangunan Masyarakat); Ikon Belia Cekal (Belia OKU) dan Ikon Influencer Karakteristik (Belia Berpengaruh). – BERNAMA


COVIDNOW: Lebih 21 juta individu dewasa lengkap divaksin

Berdasarkan data menerusi portal COVIDNOW itu juga,  94.8 peratus atau 22,185,520 individu populasi dewasa telah menerima sekurang-kurangnya satu dos vaksin COVID-19.

Setakat semalam juga sebanyak 231,174 atau 7.4 peratus individu golongan remaja berusia 12 hingga 17 tahun telah lengkap menerima suntikan vaksin manakala 72.2 peratus atau 2,271,858 individu golongan itu telah menerima sekurang-kurangnya satu dos vaksin.

Selain itu, sejumlah 129,518 dos suntikan vaksin telah diberikan semalam melibatkan 97,586 suntikan dos lengkap dan 31,932 menerima suntikan dos pertama menjadikan kumulatif dos vaksin bagi Program Imunisasi COVID-19 Kebangsaan (PICK) kini meningkat kepada 45,650,714.

Semalam, Perdana Menteri Datuk Seri Ismail Sabri Yaakob dilaporkan mengumumkan kebenaran untuk merentas negeri bermula hari ini bagi individu lengkap vaksin susulan nilai sasaran kadar vaksinasi bagi golongan dewasa dalam negara kini sudah mencapai 90 peratus.


Bot kargo bawa minyak tanpa kebenaran ditahan

PELABUHAN KLANG 16 Jun – Agensi Penguatkuasaan Maritim Malaysia (APMM) Selangor manahan sebuah bot kargo membawa minyak tanpa kebenaran di perairan Pelabuhan Klang, di sini awal pagi semalam.

Pengarahnya, Kapten Maritim V. Siva Kumar berkata bot berkenaan ditahan di 0.1 batu nautika barat daya Pelabuhan Klang ketika rondaan rutin dan penguatkuasaan dilakukan pada jam 10.30 pagi.

Katanya, pemeriksaan awal mendapati, bot berkenaan dikendalikan dua lelaki warga tempatan iaitu seorang tekong berusia 60 tahun dan seorang kru berumur 64 tahun.

“Ketika ditahan, pasukan operasi juga menemukan 15 tong minyak diesel, 32 baldi dan 30 botol minyak pelincir di atas bot,” katanya dalam satu kenyataan di sini.

Mengulas lanjut, beliau berkata, pemeriksaan lanjut mendapati kedua-dua lelaki berkenaan gagal mengemukakan dokumen kebenaran sah untuk membawa bahan tersebut mengikut Akta Kemajuan Petroleum (PDA).

“Susulan itu, kedua-dua lelaki terbabit serta bot yang membawa muatan itu ditahan sebelum dibawa ke Jeti Polis Marin Pulau Indah untuk siasatan lanjut.


Pulau Pinang pulau ketiga terbaik dunia untuk pesara

PULAU PINANG 11 Ogos – Pulau Pinang tersenarai sebagai pulau ketiga terbaik di dunia untuk menikmati usia persaraan bagi tahun 2021.

Berdasarkan portal diterbitkan International Living, Pulau Mutiara menjadi lokasi kegemaran golongan ekspatriat untuk mendapat privasi dan ketenangan selain menyifatkan rakyat tempatan peramah serta boleh bertutur dalam Bahasa Inggeris.

Selain itu, gaya hidup di pulau berkenaan bertaraf dunia, yang tidak boleh dijual beli, dengan anggaran kos sara hidup berpatutan antara $1,500 hingga $2,500 (RM6,202 hingga RM10,336).

George Town, bandar terbesar di Pulau Pinang turut dilabel ‘syurga makanan’ kerana memiliki makanan jalanan terbaik di dunia selain pemandangan seni bina unik serta menarik.

Pulau Pinang terletak hampir di tengah-tengah Asia Tenggara, yang menjadikan perjalanan ke lokasi pelancongan lain seperti Bali, Thailand, Vietnam dan Kemboja menjadi mudah.

Selain Malaysia, beberapa negara Asia seperti Bali, Indonesia turut tersenarai dengan menduduki tempat kesembilan, Koh Samui, Thailand (ke-10) dan Phu Quoc, Vietnam (ke-15) dalam carta itu.


Pengendalian kargo di Pelabuhan Kuantan dijangka meningkat tahun ini

KUANTAN, 16 Jan – Pengendalian kargo di Pelabuhan Kuantan di sini dijangka meningkat sebanyak lima peratus pada tahun ini, daripada 22.9 juta tan metrik setahun yang dicatatkan pada tahun 2021, kata Menteri Pengangkutan Datuk Seri Dr Wee Ka Siong.

Beliau menjangkakan kemasukan kapal ke pelabuhan yang mula beroperasi sejak tahun 1984 itu akan kembali rancak, dengan kehadiran lebih ramai pelabur ke Kuantan selain sektor ekonomi yang semakin pulih selepas terkesan dengan pandemik COVID-19.

“Pengendalian kargo pada tahun lalu adalah menurun daripada 27.3 juta tan metrik setahun yang direkodkan pada tahun 2020, disebabkan penularan COVID-19 yang menjejaskan banyak sektor ekonomi kerana terpaksa ditutup bagi membendung penularan wabak itu.

“Walaupun jumlah itu menurun, namun jika dibandingkan daripada tahun 2019 ia adalah meningkat sebanyak 4.5 peratus, yang menunjukkan potensi Pelabuhan Kuantan adalah sangat besar,” katanya pada sidang media selepas melawat dan melancarkan Polisi Hijau Pelabuhan Kuantan 2021-2030 di sini hari ini.

Turut hadir ialah Ketua Setiausaha Kementerian Pengangkutan Datuk Isham Ishak, Pengerusi Lembaga Pelabuhan Kuantan Tan Sri Tengku Azlan Sultan Abu Bakar dan Pengerusi Jawatankuasa Kerja Raya, Pengangkutan dan Kesihatan Pahang Datuk Seri Norolazali Sulaiman. -BERNAMA


PM ucap tahniah kepada pemenang Anugerah Guru Berdedikasi Cambridge 2022

KUALA LUMPUR, 27 Mei – Perdana Menteri Datuk Seri Ismail Sabri Yaakob merakamkan ucapan tahniah kepada guru Kolej Vokasional Keningau Sabah Khalifa Affnan yang dipilih sebagai pemenang global bagi Anugerah Guru Berdedikasi Cambridge 2022.

Menerusi catatan di Facebook beliau, Ismail Sabri berkata seluruh Keluarga Malaysia berbangga dengan kejayaan guru berkenaan yang mengharumkan nama Malaysia dalam bidang perguruan di peringkat antarabangsa.

“Saya difahamkan Cikgu Khalifa adalah guru pertama di rantau ini yang dinobatkan anugerah ini. Syabas dan tahniah sekali lagi kepada Cikgu Khalifa. Selamat maju jaya dan teruskan kecemerlangan anda di mana sahaja anda berada,” katanya.

Menurut Perdana Menteri, pencapaian Khalifa dalam mencetuskan satu projek sains, teknologi, kejuruteraan dan matematik (STEM)  perlu dijadikan penyuntik semangat Keluarga Malaysia untuk berusaha keras menempa kejayaan dalam bidang masing-masing.

Khalifa melakar sejarah negara setelah muncul guru Malaysia pertama terpilih merangkul anugerah berkenaan dan juga terdahulu di peringkat serantau, atas pencapaiannya dalam mencetuskan satu projek STEM.


Harga durian masih tinggi, ambil risiko terus berniaga – Peniaga

DUYONG 7 Jun – Peniaga durian di negeri ini berdepan kerugian akibat kekurangan pelanggan selepas Perintah Kawalan Pergerakan (PKP) 3.0 dilaksanakan bermula 1 Jun lalu.

“Durian baru mula gugur, jadi harga masih tinggi dan apabila harga tinggi, susah kita hendak dapat pelanggan terutamanya tidak boleh rentas daerah dan negeri, jadi pelanggan saya berkurangan 60 hingga 70 peratus.

“Jualan biasanya laris pada hari Jumaat, Sabtu dan Ahad, namun jika hari waktu bekerja harap pulang modal sahaja,” katanya yang mendapat bekalan buah dari Johor dan Melaka.

Bagi Zainudin Md Nor,52, meskipun musim buah itu baru bermula, namun berikutan dengan faktor ekonomi isi rumah yang terpaksa berjimat-cermat menjadi antara faktor hasil jualannya tidak selaris dulu.

Katanya, ditambah dengan faktor harga tinggi ditetapkan pemborong mengakibatkan dia tidak mempunyai pilihan untuk mengekalkan harga tinggi selain tidak mahu mengambil risiko memborong durian dalam kuantiti yang banyak.

“Sebagai peniaga, memang agak terkesan kerana PKP 3.0 ini ramai pelanggan ekonomi mereka tidak berapa baik, tiada kerja dan sebagainya, jadi hasil jualan agak perlahan.

“Hendak kata tiada pelanggan, tidak juga, saya sendiri mempunyai pelanggan tetap namun ada dalam kalangan penggemar durian lebih suka beli secara terus dari kebun kerana harga jauh lebih murah, jadi mereka agak berkira sedikit dalam situasi begitu.

“Kalau dulu, pelanggan boleh borong sehingga 10 kilogram tetapi sekarang mungkin agak berkira hanya beli satu atau dua tiga biji saja,” katanya ketika ditemui di gerai jualannya di Semabok, di sini.

Mengulas lanjut, Zainudin atau lebih dikenali Pak Ngah berkata, dia juga tidak mempunyai pilihan lain untuk menurunkan harga kerana pemborong atau pengusaha kebun telah menetapkan harga tinggi.

“Buat masa ini harga masih belum boleh runding kerana peniaga durian semakin ramai dan buah juga baru gugur melainkan kalau berlaku lambakan buah, baharu harga durian diturunkan,” katanya yang menjual durian kahwin antara RM25 hingga RM38 sekilogram.


Diskriminasi Sri Lanka tak jejas industri sawit negara

BANDARAYA MELAKA 6 April. – Diskriminasi eksport sawit Malaysia ke Sri Lanka tidak menjejaskan komoditi pasaran itu di negara ini disebabkan sambutannya semakin meningkat di negara lain termasuk Afrika dan Timur Tengah.

Menteri Perusahaan Perladangan dan Komoditi Datuk Dr. Mohd Khairuddin Aman Razali berkata, malah industri komoditi utama negara itu juga menerima permintaan tinggi seperti di Filipina dan Vietnam membuktikan industri sawit negara ini berjaya dihasilkan dengan berkualiti sehingga diperluaskan ke peringkat global.

Menurutnya, pihaknya yakin bahawa keberhasilan sawit di negara ini antara produk yang bermutu tinggi sehinggakan menerima beberapa pensijilan dan mampu untuk menampung keperluan dunia.

“Kita yakin minyak kita diterima dunia dan ramai lagi yang berminat dengan sawit yang dihasilkan di Malaysia dan apa yang penting kita akan pastikan bekalan yang dihasilkan ini bermutu dan berkualiti untuk kita bekalkan kepada dunia,” katanya.

Beliau berkata demikian pada sidang media selepas merasmikan Kursus Asas Pembangunan Usahawan Coklat Buatan Tangan Lembaga Koko Malaysia diadakan di Hotel LaCrista, di sini hari ini.

Hadir sama, Pengerusi Jawatankuasa Pelancongan Warisan dan Kebudayaan negeri Datuk Muhammad Jailani Khamis dan Pengerusi Lembaga Koko Malaysia (LKM) Dr. Aliakbar Gulasan.

Katanya, diskriminasi itu membuatkan sekatan telah dibentuk bagi keberhasilan pengeluaran sawit negara, sedangkan industri itu menerima pensijilan kualiti terbaik dan penarafan Minyak Sawit Mampan Malaysia (MSPO).

“Isu lain yang ditimbulkan adalah aktiviti penerbangan hutan yang didakwa dijalankan di negara ini, sedangkan kita mempunyai rizab hutan yang besar dan MPOGCF yang ditubuhkan itu juga semata-mata untuk menggalakkan aspek kehijauan dan kelestarian, jadi kita tidak wajar dianaktirikan,” tegasnya.

Terdahulu, media antarabangsa melaporkan Sri Lanka melarang dan menyekat import minyak sawit dari Malaysia dan Indonesia ke negara itu yang sebelum ini sering mengimport bekalan itu, hampir 200,000 tan minyak sawit setiap tahun.


Kes sebar berita palsu turun 83 peratus berbanding pada PKP 1.0- Zahidi

KUALA LUMPUR 15 Jun – Kes penyebaran berita palsu turun 83 peratus ketika tempoh Perintah Kawalan Pergerakan (PKP) 3.0 berlangsung berbanding ketika PKP 1.0 pada tahun lalu.

Timbalan Menteri Komunikasi dan Multimedia Datuk Zahidi Zainul Abidin berkata, penurunan itu bermakna kerajaan berjaya mengekang pihak yang gemar membuat berita palsu serta fitnah dan membanteras berita seumpamanya dengan bantuan media.

“Kertas siasatan pada PKP 3.0 ini dibuka di bawah Ordinan Darurat yang mana sebanyak 26 kertas siasatan dibuka oleh PDRM (Polis Diraja Malaysia). Pada PKP 1.0 terdapat 169 kes yang dilaporkan kepada PDRM berbanding hanya 28 kes pada PKP 3.0,” katanya.

Zahidi berkata terdapat laporan ada individu yang tidak hadir pada janji temu vaksin kerana ditakut-takutkan oleh golongan antivaksin yang melemparkan pelbagai dakwaan negatif terhadap vaksin yang sekiranya ini tidak dikekang, kerajaan tidak dapat mengatasi masalah mendatang.

“Kita hanya mahu kekang berita palsu, bukannya hendak aniaya rakyat… ada yang seronok sebarkan berita palsu tanpa memikirkan kesannya dan sebab itu perlunya kita ambil tindakan terhadap mereka yang tidak bertanggungjawab ini,” katanya.

Sementara itu, Zahidi di laman Facebooknya berkata beberapa tangkapan telah dibuat ke atas individu atau pihak yang didapati memuat naik atau menyebar berita tidak benar mengenai COVID-19 serta Proklamasi Darurat.

Beliau berkata sejak Januari 2020 sehingga 13 Jun lepas sebanyak 296 kes turut disiasat di bawah Seksyen 505 Kanun Keseksaan serta Akta Komunikasi dan Multimedia 1998.

“Sehubungan dengan itu, saya ingin menyeru kepada semua agar menjadi pengguna media sosial yang lebih bijak… percayalah bahawa bukan semua berita di Internet itu adalah benar… pastikan anda sentiasa periksa dahulu kesahihan sumber,” katanya.

Beliau juga meminta masyarakat agar memanfaatkan juga portal Sebenarnya.my dan Perkongsian Pasukan Respons Pantas KKMM bagi menyemak kesahihan sesuatu berita dan sekiranya mempunyai maklumat mengenai berita tidak sahih yang melibatkan kepentingan awam mahupun negara, salurkan maklumat tersebut kepada sebenarnya.my/salur/.


MotoGP Malaysia tarik lebih 163,000 penonton

SEPANG, 24 Okt — Selepas dua tahun tidak dianjurkan, Kejuaraan Dunia Motosikal Grand Prix (GP) Malaysia yang kembali menggegar Litar Antarabangsa Sepang (SIC) di sini mencatatkan kehadiran penonton seramai 163,567 sepanjang tiga hari penganjurannya bermula Jumaat lepas.

Jumlah itu tidak mencapai sasaran 170,000 yang ditetapkan pihak SIC, namun kehadiran hampir 90,000 penonton pada hari terakhir semalam menandakan perlumbaan berprestij itu kekal mendapat perhatian peminat sukan permotoran tanah air, biarpun pada edisi kali ini tiada pelumba tempatan bersaing dalam kelas Premier.

Ketua Pegawai Eksekutif SIC Azhan Shafriman Hanif berkata beliau amat berpuas hati dengan jumlah kehadiran itu dan berazam untuk memperbaiki segala kelemahan terutama dari aspek persediaan dan perancangan bagi memastikan edisi berikutnya dibanjiri lebih ramai penonton.

“Saya rasa kita boleh buat lebih baik tahun depan, tahun ini kita mula lambat. Kita umum harga tiket sebelum bulan Ramadan tahun ini dan kita betul-betul buat promosi pada Jun. Jadi dari Jun hingga Oktober tak banyak masa.

“Insya-Allah untuk tahun depan kita akan bermula awal, kita akan berehat kejap (selepas GP Malaysia) dan kita akan mula bekerja untuk promosi tahun depan. Kita juga baru-baru ini dah umumkan super early bird (tiket) dan akan ada early bird selepas ini,” katanya kepada pemberita, di sini.
Seramai 21,015 penonton direkodkan hadir ke SIC pada Jumaat, diikuti 53,937 (Sabtu) dan 88,615 semalam.

GP Malaysia yang kembali selepas tidak dianjurkan selama dua tahun berikutan pandemik COVID-19, menyaksikan pelumba Ducati Lenovo Team Francesco Bagnaia menghampiri kejuaraan dunia sulungnya selepas menamatkan perlumbaan kelas MotoGP di tempat pertama.

Pelumba Gresini Racing MotoGP, Enea Bastianini di tempat kedua sementara ketiga dirangkul penyandang juara dunia Fabio Quartararo daripada Monster Energy Yamaha MotoGP.

Pelumba Elf Marc VDS Racing Team Tony Arbolino mengungguli saingan kelas Moto2 sementara John McPhee daripada pasukan Sterilgarda Husqvarna Max mendominasi saingan kategori Moto3.

Sementara itu, Azhan Shafriman memaklumkan dalam masa terdekat SIC akan menganjurkan perlumbaan kereta Sepang 1,000 kilometer (km), namun akan ditangguh ke tarikh baharu berikutan tarikh asal bertindih dengan Pilihan Raya Umum ke-15 (PRU15).

“Untuk tahun depan kami berhasrat menganjurkan Sepang 12 Hours iaitu perlumbaan lasak yang kali terakhir dianjurkan pada 2016 dan ketika itu dikenali sebagai Merdeka Endurance Race. Lain-lain acara antarabangsa kita masih belum dapat pengesahan,” katanya.

Dalam perkembangan lain, Azhan Shafriman memberi jaminan SIC akan terus menyokong usaha pembangunan sukan permotoran negara bagi melahirkan lebih ramai pelumba berbakat seperti Syarifuddin Azman atau lebih dikenali sebagai Damok yang akan bersaing dalam kelas Moto3 bermula tahun depan.

“Kita akan terus memberi sokongan kepda Damok, ZK Racing dan pihak KBS (Kementerian Belia dan Sukan). Kita akan sentiasa sokong bakat Malaysia di persada dunia, dari segi pembiayaan kita akan bincang mungkin selepas PRU,” katanya.


‘Kalau boleh hari ini nak pulang Dumai sambut raya’ – penumpang

BANDARAYA MELAKA 4 April – “Kalau boleh hari ini juga nak balik sana, memang rindu sangat-sangat keluarga di sana,” kata Sallehuddin Kasim, 55, warga Indonesia yang bekerja di Melaka.

Katanya, dia amat gembira selepas kerajaan Malaysia dan Indonesia mengumumkan pembukaan sempadan kedua-dua negara selepas hampir dua tahun tidak pulang menyambut Aidilfitri dan Aidiladha di kampung halamannya.

Dia bersama keluarga yang menetap di Kampung Lubuk Redan, Masjid Tanah membuat pelbagai persiapan dan menunggu tarikh sebenar mereka boleh berangkat pulang kerana sekatan tertentu belum diberikan kelonggaran meskipun pintu sempadan sudah dibuka.

“Dah dua tahun tak balik kampung memang rindu dihati sangat terasa jadi bila kita dengar jeti dah buka, perasaan gembira tak mampu nak diungkapkan sebab memang tak sabar nak jumpa saudara di sana.

“Perkara pertama nak kami laksanakan ialah menziarahi pusara ibu saudara dan abang ipar saya sebab kali terakhir kami jumpa adalah pada dua tahun lalu sebelum Perintah Kawalan Pergerakan (PKP) yang pertama dilaksanakan di negara ini.

“Kami terputus hubungan, hanya panggilan video menjadi pengubat rindu, semasa mereka sakit kami hanya dapat lihat menerusi video saja, itulah penghubungnya,” katanya ketika ditemui Melaka Hari Ini di Kompleks Imigresen, Kastam, Kuarantin dan Keselamatan (ICQS) Kota Laksamana, di sini hari ini.

Sallehudin merupakan antara penumpang yang telah membeli tiket untuk pulang ke republik itu dan dia bersama isteri serta beberapa suadara lain dijadualkan berlepas ke Dumai Jumaat ini.

Ujarnya, disebabkan terlampau teruja untuk pulang ke kampung hampir setiap hari dia menghubungi pihak pengurusan ICQS itu bagi mendapatkan tarikh sebenar perjalanan feri mereka.

“Setiap hari saya menelefon sejak sebelum sambutan Aidilfitri lagi dan bila dapat tahu boleh pulang pada 6 Mei terus saya minta cuti panjang demi melunaskan rindu pada keluarga di sana.

“Saya mungkin akan bercuti selama seminggu di sana kerana ingin menziarah ramai rumah saudara-mara yang ada malah mereka tidak sabar menunggu kepulangan kami,” katanya.

Terdahulu, tinjauan MHI mendapati kaunter tiket untuk ke Dumai menerima sambutan daripada penumpangnya yang hadir untuk membeli tiket sejak pagi tadi.


Malaysia alami musim tengkujuh minggu depan – MetMalaysia

KUALA LUMPUR, 3 Nov – Malaysia akan mengalami Monsun Timur Laut (MTL) atau musim tengkujuh lebih awal daripada yang dijangka iaitu pada Isnin ini (7 Nov) dan berterusan sehingga Mac depan.

Jabatan Meteorologi Malaysia (MetMalaysia) dalam kenyataan hari ini memaklumkan sepanjang tempoh itu, empat hingga enam episod luruan monsun yang membawa hujan lebat berterusan berpotensi berlaku.

“Seperti musim-musim yang lalu, hujan lebat berterusan untuk tempoh beberapa hari boleh mengakibatkan kejadian banjir di kawasan-kawasan berkedudukan rendah dan berhampiran sungai.

MetMalaysia turut menjangkakan kejadian air pasang besar berlaku bermula pada 6 hingga 11 Nov dan 22 hingga 27 Nov, disusuli 7 hingga 12 Dis dan 22 hingga 26 Dis, serta 6 hingga 10 Jan 2023 dan 21 hingga 25 Jan 2023.

Semasa MTL itu, tiupan angin timur laut secara berterusan dan kencang juga boleh menyebabkan laut bergelora serta ombak besar di perairan Laut China Selatan.

Orang ramai dinasihatkan agar bersiap sedia serta sentiasa peka dengan maklumat, nasihat dan amaran cuaca yang dikeluarkan oleh MetMalaysia melalui medium sebaran rasmi iaitu laman web www.met.gov.my, aplikasi mobil myCuaca dan semua media sosial MetMalaysia.


KPT pandang serius isu sugar baby

PUTRAJAYA 14 Feb. – Kementerian Pengajian Tinggi (KPT) telah
menghubungi beberapa universiti, yang pelajarnya didakwa
terbabit dengan perkhidmatan ‘sugar baby’, bagi mendapatkan
maklumat mengenai kesahihan data yang disiarkan dalam beberapa
media.

Ketua Pengarah Pendidikan Tinggi Prof Datuk Dr Husaini Omar
berkata, pihaknya memandang serius pendedahan yang dibuat oleh
akhbar ‘The Star Online’ mengenai laman sesawang ‘student
programme’ dan laporan dalam Facebook mengenai peningkatan
mendadak bilangan pelajar universiti yang terbabit dalam
perkhidmatan sugar baby.

“Dalam hal ini, pihak pengurusan universiti menjelaskan
terdapat banyak keraguan terhadap data yang dikemukakan dalam
laporan itu,” katanya dalam kenyataan media, di sini, hari
ini.

Beliau berkata Sunway Education Group menyatakan agak mustahil
45 peratus daripada pelajar Sunway University dikatakan
terbabit dalam aktiviti sugar baby kerana jumlah pelajar
Sunway University pada masa kini adalah kira-kira 7,000
pelajar sahaja.

Beliau berkata pihak universiti akan menjalankan semakan
dalaman secara terperinci bagi memastikan apa yang dilaporkan
oleh pihak media dapat ditangani sebaik-baiknya.

Beliau berkata KPT juga akan melaksanakan sesi libat urus
dengan Kementerian Belia dan Sukan, Kementerian Pembangunan
Wanita, Keluarga dan Masyarakat, Suruhanjaya Komunikasi dan
Multimedia Malaysia serta Pertubuhan Bukan Kerajaan (NGO)
berkaitan bagi merangka satu program berterusan dan menyeluruh
dalam memastikan sahsiah pelajar dan imej IPT di Malaysia
terjaga.


Elak salah faham, komunikator utama K-KOMM lebih proaktif

AYER KEROH 6 September – Komunikator utama atau ‘key communicator’ dibawah Kementerian Komunikasi dan Multimedia (K-KOMM) perlu lebih proaktif dalam menyampaikan sesuatu isu bagi mengelak daripada berlakunya salah faham

Pengarah Bahagian Gerak Saraf dan Pengurusan Isu, Jabatan Penerangan Malaysia, Suwadi Guliling berkata, komunikator adalah memudahkan pihaknya berdepan dengan masyarakat sasaran dan sekaligus daripada berlakunya salah faham penyampaian maklumat.

Beliau berkata, pada masa kini terlalu banyak maklumat yang boleh diakses melalui pelbagai platform khususnya media sosial yang boleh diakses oleh semua golongan masyarakat dan itu membbuatkan mereka cepat terkeliru.

“Cabaran sebenar adalah kita mempunyai maklumat yang pelbagai dan ianya boleh diakses oleh semua golongan masyarakat melalui media sosial dan adalah menjadi cabaran apabila kita hendak menjelaskan keadaan sebenar .

“Ini kerana masyarakat ini menerima pelbagai maklumat dan maklumat itu pula ada yang tidak betul ataupun diputar-belit ke arah yang bertujuan untuk kepentingan pihak lain dan ini menjadi cabaran kepada K-KKOM untuk memberi penerangan yang sebenarnya,” katanya.

Beliau berkata demikian selepas Program Taklimat Isu Semasa Peringkat Zon Selatan ‘Inflasi dan Cabaran-cabaran Bagi Malaysia’ yang turut dihadiri Timbalan Ketua Pengarah Sektoral Unit Perancang Ekonomi Jabatan Perdana Menteri, Datuk Yatimah Sarjiman.

Sementara itu, Yatimah berkata, masih ramai rakyat yang tidak faham khususnya mengenai isu inflasi yang berlaku secara global pada ketika ini dan penerangan secara berterusan perlu dilakukan.

“Ramai tidak faham bahawa inflasi ini berlaku bukan sahaja di Malaysia sahaja sebaliknya secara global antaranya disebabkan konflik antara Rusia dan Ukraine selain negara juga sedang pulih dari kesan COVID-19 yang melanda.

“Amat penting penerangan mengenai situasi sebenar inflasi dibuat termasuk bantuan yang diberikan oleh kerajaan contohnya usaha dilakukan pasukan jihad dan ada cadangan untuk mengadakan sesi libat urus dengan pelbagai agensi,” katanya.


BN belum terima permohonan rasmi PBM untuk jadi parti komponen – Ahmad Zahid

KUALA LUMPUR, 11 Jun –  Barisan Nasional (BN) belum menerima permohonan rasmi daripada Parti Bangsa Malaysia (PBM) yang dilaporkan berhasrat menyertai gabungan politik itu.

Pengerusi BN Datuk Seri Dr Ahmad Zahid Hamidi, yang juga Presiden UMNO, berkata gabungan politik itu sedia menerima mana-mana parti yang yakin dengan prinsipnya sama ada PBM atau pihak lain.

“Di dalam Perlembagaan BN, terdapat tiga kategori parti atau individu iaitu parti teras, parti gabungan atau Friends of BN dan ketiga adalah ahli. Maka ketiga-tiga ini memperlihatkan keterbukaan BN untuk menerima mereka yang yakin dengan prinsip BN.

“Setelah melontarkan perkara ini dalam Konvensyen BN pada 1 Jun lepas, ini memberikan gambaran kesediaan kita untuk menerima bukan hanya PBM tetapi parti lain sebesar dan sekecil mana pun dalam kategori parti atau individu BN,” katanya kepada pemberita selepas merasmikan Wacana Aspirasi UMNO (WAU) 2.0 bertema ‘Cabaran dan Masa Hadapan Orang Muda’ di sini hari ini.

Ahmad Zahid juga berkata jika permohonan rasmi PBM diterima, beliau tidak akan membuat keputusan seorang diri sebaliknya akan membincangkan perkara itu bersama dengan pimpinan tertinggi BN.

Mengulas kenyataan Presiden PAS Tan Sri Abdul Hadi Awang menyifatkan golongan yang sentiasa mendesak supaya Pilihan Raya Umum Ke-15 (PRU15) diadakan segera sebagai tamak dan gila kuasa, beliau berkata pemimpin PAS itu mungkin khuatir jumlah kerusi Parlimen dimenangi parti berkenaan jika PRU15 diadakan lebih rendah berbanding yang ada sekarang.

“Cadangan itu telah diteliti dan ini menjadi trend perundangan seluruh dunia dan tentunya kita tidak boleh memutuskan perkara ini sebelum dibahaskan di Parlimen tetapi saya yakin kedua-dua pihak iaitu pembangkang dan kerajaan mempunyai banyak persamaan dalam mempersetujui perkara itu (pemansuhan hukuman mati mandatori),” katanya.


Hamzah, Saifuddin dahului senarai penerima darjah, pingat Pahang

PEKAN, 14 Dis – Menteri Dalam Negeri Datuk Seri Hamzah Zainudin dan Menteri Luar Datuk Saifuddin Abdullah mendahului senarai 128 penerima darjah kebesaran dan pingat Pahang sempena Ulang Tahun Hari Keputeraan Ke-62 Sultan Pahang Al-Sultan Abdullah Ri’ayatuddin Al-Mustafa Billah Shah.

Pemangku Raja Pahang Tengku Hassanal Ibrahim Alam Shah Al-Sultan Abdullah berkenan menyempurnakan istiadat penganugerahan itu di Istana Abu Bakar di sini hari ini.

Yang di-Pertuan Agong Al-Sultan Abdullah dan Raja Permaisuri Agong Tunku Hajah Azizah Aminah Maimunah Iskandariah berkenan mencemar duli berangkat ke majlis santapan yang berlangsung selepat tamat istiadat pengurniaan tersebut.

Hamzah dan Saifuddin antara 15 penerima darjah Sri Sultan Ahmad Shah Pahang (SSAP) yang membawa gelaran Datuk Seri bersama-sama ialah Ahli Lembaga Pengarah Deru Semangat Sdn Bhd Datuk Raja Shaharudin Shah Raja Jalil Shah, Ketua Setiausaha (KSU) Kementerian Kesihatan Datuk Mohd Shafiq Abdullah dan KSU Kementerian Dalam Negeri Datuk Wan Ahmad Dahlan Abdul Aziz.

Penerima lain ialah Ketua Pengarah (KP) Imigresen Datuk Khairul Dzaimee Daud, Timbalan Panglima Tentera Udara Markas Tentera Udara Lt Jeneral Datuk Mohd Asghar Khan Goriman Khan, Pengarah Cawangan Khas Bukit Aman Datuk Zamri Yahya dan bekas KSU Kementerian Kerja Raya Datuk Dr Syed Omar Sharifuddin Syed Ikhsan.

Turut menerima SSAP ialah bekas Pengarah Jabatan Siasatan Jenayah Bukit Aman Datuk Huzir Mohamed, bekas Pengarah Jabatan Siasatan Jenayah Komersial Bukit Aman Datuk Zainuddin Yaacob, bekas Pengarah Jabatan Keselamatan Dalam Negeri dan Ketenteraman Awam Bukit Aman Datuk Zainal Abidin Kasim, Ketua Pegawai Eksekutif Kumpulan Gabungan AQRS Bhd Datuk Azizan Jaafar, Presiden Kumpulan dan Ketua Pegawai Eksekutif (CEO) Maybank Datuk Abdul Farid Alias dan bekas KP Kastam Datuk Paddy Abd Halim.

Sementara itu, sembilan individu dianugerahkan darjah Sri Indera Mahkota Pahang (SIMP) yang membawa gelaran Datuk iaitu Timbalan Menteri Kewangan Mohd Shahar Abdullah, KP Perhutanan Semenanjung Malaysia Datuk Mohd Ridza Awang, Setiausaha Suruhanjaya Pilihan Raya (SPR) Datuk Ikmalrudin Ishak, Panglima Angkatan Bersama Lt Jen Datuk Yazid Arshad, Panglima Operasi Udara Markas Pemerintahan Operasi Udara Lt Jeneral Datuk Mohammad Salleh Osman.

Penerima SIMP lain ialah Panglima Bantuan Udara Markas Pemerintahan Bantuan Udara Lt Jeneral Datuk Muhamad Norazlan Aris, bekas Timbalan Ketua Pengarah Kastam Datuk Azimah Abdul Hamid dan Pengerusi Lembaga Pembangunan Seni Visual Negara Datuk Dayang Fatimah Tom Abang Saufi.

Sementara itu, 23 lagi menerima darjah Sultan Ahmad Shah Pahang (DSAP) yang juga membawa gelaran Datuk antaranya Penasihat Undang-Undang Pahang Saiful Edris Zainuddin, Pengarah Urusan One Builtwell Wan Putera Shahril Wan Shalihudin, Pengarah Jabatan Agama Islam Pahang Datuk Dr Zulkifle Ali, CEO Majlis Ugama Islam dan Adat Resam Melayu Pahang Datuk Ahmad Hairi Hussain.

Penerima lain ialah Setiausaha Sulit Kanan kepada Yang di-Pertuan Agong Kolonel Datuk Nazim Mohd Alim, bekas Setiausaha Polis Datuk Othman Nanyan, KP Perbadanan Kemajuan Kraftangan Malaysia Ibrahim Ismail, KP Jabatan Perumahan Negara N.Jayaselan, KP Institut Penyelidikan Keselamatan Jalanraya Malaysia Dr Khairil Anwar Abu Kassim dan Naib Canselor Universiti Islam Pahang Sultan Ahmad Shah Prof Madya Dr Mohd Zawawi Zainal Abidin.

Turut menerima DSAP ialah CEO Institut Penyelidikan dan Pembangunan Industri Pembinaan Malaysia Dr Gerald Sundaraj, KP Latihan Pusat Pengajian Pertahanan Nasional Mejar Jeneral Mohd Azmi Mohd Yusoff, Panglima Pendidikan dan Latihan Udara Markas Pendidikan dan Latihan Udara Mejar Jeneral Mohd Shahada (repeat: Shahada) Ismail, Asisten Ketua Staf Kejuruteraan Markas Tentera Udara Mejar Jeneral Mohamad Razip A.Samad.

Penerima lain ialah Asisten Ketua Staf Material Markas Tentera Udara Mejar Jeneral Zainal Abdul Manaf, Ketua Staf Am Markas Pemerintahan Medan Barat Tentera Darat Mejar Jeneral Zaidan Atan, Pemimpin Veteran DAP yang juga bekas Ahli Dewan Undangan di Pahang Leong Ngah Ngah, Ketua AMANAH Temerloh Syed Hamid Syed Mohamed dan bekas Timbalan KSU Kementerian Alam Sekitar dan Air Azizah Ariffin.

Sultan Pahang juga berkenan mengurniakan Darjah Indera Mahkota Pahang (DIMP) yang membawa gelaran Datuk kepada 57 penerima antaranya Juruiring Tentera Laut Yang di-Pertuan Agong Laksamana Pertama Datuk Sharum Shaim, bekas KP Jabatan Pendidikan Politeknik dan Kolej Komuniti Datuk Dr Mohammad Naim Yaakub, Timbalan Setiausaha Badan Amal Kasih Sayang (BAKASA) Datin Che Norsiah Mohammad, Ahli Parlimen Cameron Highlands Ramli Mohd Nor dan Pengarah Jabatan Kerja Raya Pahang Hafizah Zakaria.

Turut dianuerahkan DIMP ialah CEO Perbadanan Kemajuan Negeri Pahang Mohd Faizal Jaafar, CEO Unit Pembangunan Wilayah Ekonomi Pahang Barat Plus Harizah Hassan, Pegawai Pelaburan Perniagaan Negeri Pahang Kamarul Arifin Ahmad, CEO Pahang Corporation Sdn Bhd Mohd Khusaini Harumaini dan CEO Majlis Pembangunan Wilayah Ekonomi Pantai Timur (ECERDC) Baidzawi Che Mat.

Turut menerima DIMP ialah Juruiring Tentera Darat Yang di-Pertuan Agong Brigedier Jeneral Sharizan Wan Chik, Penasihat Ketenteraan kepada Menteri Kanan Pertahanan Brigedier Jeneral Khairul Anuar Abd Aziz, Ketua Staf Markas Wilayah Udara 1 Brigedier Jeneral Abdul Halim Abu Hassan, Juruiring Polis Yang di-Pertuan Agong SAC Azry Akmar Ayob, Ketua Jabatan Siasatan Jenayah Kedah SAC S. Suresh Kumar, bekas Pengarah Pendidikan Pahang Zaimi Abu Bakar dan bekas Pengarah Kastam Pahang Maimon Zaid.

Penerima lain ialah Pengarah Operasi Gading Kasturi Sdn Bhd Mejar (B) Mohd Nazri Nazarudin, CEO Maybank Investment Bank Fad’l Mohamed, Presiden Persatuan Hotel Bajet dan Bisnis Malaysia (MyBHA) Emmy Suraya Hussein dan pesara guru Kabtiah Zakariah yang pernah mendidik Tengku Hassanal pada sesi persekolah di Sekolah Rendah St Thomas di Kuantan.

Pada istiadat itu, Sultan Pahang juga berkenan mengurniakan darjah Setia Ahmad Shah Pahang (SAP) kepada lima penerima, darjah Setia Mahkota Pahang (SMP) kepada empat penerima, darjah Ahli Ahmad Shah Pahang (AAP) kepada tiga individu, darjah Ahli Mahkota Pahang (AMP) kepada tujuh penerima, Pingat Kelakuan Terpuji (PKT) kepada empat penerima manakala seorang individu dianugerahkan Pingat Jasa Kebaktian (PJK). – BERNAMA


Neelofa jawab spekulasi jam 8 malam ini

KUALA LUMPUR 27 Dis. – Selebriti dan usahawan terkenal, Neelofa akan menjawab segala spekulasi yang dikaitkan dengannya sekitar jam 8 malam ini.

“Pihak kami akan menyiapkan kenyataan rasmi dan diedarkan kepada rakan-rakan media sebentar lagi,” katanya ringkas seperti dilaporkan portal Harian Metro hari ini.

Ibu dan adik-beradik personaliti popular itu juga dikatakan sudah tidak mengikuti PU Riz atau nama sebenarnya Hariz Ismail di media sosial.


Lima penganggur termasuk dua beradik didakwa edar dadah

Tiada pengakuan direkodkan daripada dua beradik, R. Sivaraj, 29, dan R. Sathiswaran, 30, serta tiga lagi tertuduh iaitu L. Vichnesh, 30, A. Tanabalan, 31, dan R. Suresraj, 33, yang hanya mengangguk faham sebaik pertuduhan dibacakan secara serentak di hadapan Majistret Siti Hanum Mohmad Sah.

Kesemua lelaki itu didakwa mengedar dadah berbahaya berat kasar iaitu 111,326 gram (g) disyaki methamphetamine dan kesalahan itu dilakukan di sebuah bangsal berkanvas hijau dan oren di Lot 11876 Mukim Chenderiang di sini pada 9.45 pagi, 26 Ogos lepas.

Pertuduhan dikemukakan mengikut Seksyen 39B(1)(a) Akta Dadah Berbahaya 1952 yang boleh dihukum di bawah Seksyen 39B(2) akta sama dan dibaca bersama Seksyen 34 Kanun Keseksaan.

Tanabalan turut didakwa mengedar dadah berat kasar iaitu 2,075g disyaki methamphetamine mengikut Seksyen 39B(1)(a) akta sama yang boleh dihukum di bawah Seksyen 39B(2) akta sama, pada masa dan tempat sama.

Kedua-dua pertuduhan memperuntukkan hukuman mati atau pemenjaraan seumur hidup dan hendaklah jika tidak dihukum mati, dihukum dengan minimum 15 sebatan jika sabit kesalahan.

Pada 26 Ogos, polis menahan mereka dalam serbuan melibatkan rampasan bernilai RM6.7 juta di sebuah bangsal di Chenderiang dan dipercayai sudah mula aktif menjalankan aktiviti itu sejak Jun lepas.


Ketua balai ‘berhibur’ di dalam balai polis ditahan kerja mulai hari ini

Kuala Lumpur: Ketua balai polis yang positif dadah dan terbabit parti liar di sebuah balai di Kajang, dikenakan tidakan tahan kerja bermula hari ini, lapor Harian Metro.

“Hasil saringan ujian air kencing mendapati pegawai polis berkenaan positif dadah jenis ganja dan direman dua hari untuk siasatan lanjut,” katanya dihubungi Harian Metro, hari ini.

Media semalam melaporkan JIPS Bukit Aman menahan seorang ketua balai polis bersama tiga anggotanya yang berhibur bersama empat wanita yang juga orang awam di sebuah balai polis di bawah pentadbiran IPD Kajang, Selangor.

Ketua balai berpangkat sub inspektor bersama dua anggotanya berpangkat koperal dan seorang koperal sokongan ditahan selepas menjadikan sebuah bilik di balai polis itu seperti disko dengan lampu berputar turut dipasang di dalamnya.


Subsidi bersasar: Anwar beri jaminan kepentingan pihak industri turut diberi perhatian

KUALA LUMPUR, 27 November – Perdana Menteri Datuk Seri Anwar Ibrahim hari ini memberi jaminan kepentingan pihak industri akan tetap diberi perhatian walaupun kerajaan akan mencerakin dan menelusuri semula kaedah pengagihan subsidi kepada subsidi bersasar.

Beliau berkata ini bagi memastikan subsidi yang memberi implikasi kewangan yang besar kepada kerajaan pada masa ini, hanya dinikmati oleh pihak yang benar-benar layak.

Bagaimanapun, Anwar berkata kerajaan akan menyediakan kemudahan lain dan insentif yang akan diperbaiki untuk syarikat-syarikat agar ia tidak menjadi bebanan kerana mereka biasa dengan subsidi ini.

“Subsidi ini harus bersasar, targeted (disasarkan) seperti harga minyak, ia turut dinikmati golongan kaya, saya beri (tempoh) dua minggu untuk (pihak majlis tindakan) cerakin dan menelusuri implikasi dan berbincang dengan sektor swasta, pelabur yang berminat supaya mereka faham subsidi itu tujuannya meringankan beban rakyat miskin.

“Tentunya golongan kaya atau industri tidak harus ambil manfaat tetapi ada kepentingan lain yang kita akan sediakan, umpamanya kemudahan lain, insentif untuk syarikat akan diperbaiki supaya ia tidak jadi satu beban kepada mereka kerana mereka biasa dengan subsidi ini,” kata Perdana Menteri kepada pemberita selepas mempengerusikan Mesyuarat Khas Majlis Tindakan Sara Hidup Negara Tahun 2022.

Antara pegawai tinggi kerajaan yang hadir pada mesyuarat bermula 11 pagi tadi ialah Ketua Setiausaha Negara Tan Sri Mohd Zuki Ali, Gabenor Bank Negara Malaysia Tan Sri Nor Shamsiah Mohd Yunus, pegawai-pegawai daripada Jabatan Perangkaan, Kementerian Perdagangan Dalam Negeri dan Hal Ehwal Pengguna, Kementerian Kewangan, Kementerian Pertanian dan Industri Makanan serta Kementerian Tenaga dan Sumber Asli.

Selain itu, beliau mahu pemberian subsidi elektrik diteliti semula memandangkan pada masa ini manfaat yang diterima golongan miskin dan kaya adalah hampir sama.

“Bagi saya ia tidak munasabah, namanya subsidi tetapi mendapat manfaat kepada yang lain,” katanya sambil memberi jaminan subsidi elektrik akan diteruskan bagi mengelakkan ia menimbulkan kebimbangan dalam kalangan rakyat yang layak menerimanya.


PM ucap tahniah kepada skuad Harimau Malaya layak ke Piala Asia 2023

KUALA LUMPUR, 15 Jun – Perdana Menteri Datuk Seri Ismail Sabri Yaakob memuji dan mengucapkan tahniah kepada skuad Harimau Malaya yang layak ke Piala Asia 2023 sekali gus menamatkan penantian selama 43 tahun untuk beraksi dalam saingan tersebut.

Menerusi catatan di Facebook, Perdana Menteri melahirkan rasa bangga dengan barisan pemain kebangsaan yang berjuang hingga ke tiupan wisel terakhir apabila membenam Bangladesh 4-1 dalam aksi terakhir Kumpulan E Kelayakan Piala Asia 2023 di Stadium Nasional Bukit Jalil di sini malam ini.

“Sejarah tercipta buat Malaysia! Tahniah juga kepada para penyokong yang menyokong pasukan kita tanpa berbelah bagi. Kita teruskan perjuangan di Piala Asia 2023!,” kata Perdana Menteri.

Sementara itu Perdana Menteri ketika ditemui pemberita di stadium selepas perlawanan tersebut melahirkan rasa syukur dengan kemenangan Harimau Malaya pada malam ini.

Ismail Sabri turut mengucapkan terima kasih kepada penyokong Malaysia yang berada di stadium ataupun menonton di televisyen yang memberikan semangat kepada pasukan negara.

“Saya doakan selepas berjuang (habis-habisan) di Kelayakan Piala Asia kita boleh memberikan hadiah besar kepada Keluarga Malaysia dengan kejayaan di Piala Asia,” katanya.

Keempat-empat gol pasukan negara malam ini masing-masing dijaringkan Muhammad Safawi Rasid, Dion Cools, Muhammad Syafiq Ahmad dan pemain gantian Darren Lok.

Kali terakhir Malaysia membuat penampilan di Piala Asia adalah pada edisi 2007 ketika menjadi tuan rumah bersama, namun sudah 42 tahun pasukan negara gagal layak secara merit sejak edisi 1980 di Kuwait.- BERNAMA


Muhyiddin harap kerajaan baharu utamakan vaksinasi rakyat

KUALA LUMPUR 16 Ogos – Tan Sri Muhyiddin Yassin menyuarakan harapan agar kerajaan baharu dapat dibentuk dengan segera supaya pentadbiran negara tidak terganggu dan dapat berjalan seperti biasa.

Beliau juga berharap segala perancangan yang telah digariskan dalam Pelan Pemulihan Negara (PPN) tidak terbantut meskipun di bawah pentadbiran Perdana Menteri dan kabinet menteri yang baharu.

“Sektor-sektor ekonomi perlu dibuka semula untuk memastikan ekonomi negara dapat pulih dengan segera dan rakyat dapat menjana pendapatan untuk menyara diri dan keluarga.

Katanya, kabinet di bawah pentadbiran beliau telah menempah lebih 87 juta dos vaksin untuk penduduk negara ini yang melibatkan perbelanjaan sebanyak RM4.36 bilion ringgit.

“I hope the new government which takes over the administration of this country will take a good care of all of you because it is the only thing that I care about. I care for you always,” katanya lagi.


Melaka catat kadar kebolehjangkitan (Rt) COVID-19 harian tertinggi

KUALA LUMPUR 7 Feb. – Melaka mencatatkan kadar kebolehjangkitan (Rt) COVID-19 harian tertinggi negara, iaitu pada 1.17 hari ini, kata Ketua Pengarah Kesihatan Tan Sri Dr Noor Hisham Abdullah.

Berdasarkan infografik yang dikongsikan menerusi akaun Twitter beliau, Selangor merekodkan Rt kedua tertinggi pada 1.10, diikuti Johor (1.09), Pulau Pinang (1.07), Kuala Lumpur (1.03) dan Sarawak (1.01).

Negeri-negeri lain mencatatkan bacaan di bawah satu iaitu Pahang 0.95, Perak (0.92), Negeri Sembilan (0.90), Kedah (0.87), Terengganu (0.86), Sabah (0.81), Kelantan (0.80), Labuan (0.75) manakala Perlis dan Putrajaya masing-masing mencatatkan Rt 0.70


PM kuarantin, tidak hadir istiadat angkat sumpah jawatan menteri Kabinet

PUTRAJAYA 30 Ogos – Perdana Menteri, Datuk Seri Ismail Sabri Yaakob tidak dapat menghadiri istiadat mengangkat sumpah jawatan menteri dan timbalan menteri Kabinet, petang ini.

“Sehubungan itu, Perdana Menteri tidak dapat menghadiri Istiadat Pengurniaan Surat Cara Pelantikan dan Istiadat Mengangkat Sumpah Simpan Rahsia Yang Berhormat Menteri dan Yang Berhormat Timbalan Menteri Persekutuan di hadapan Kebawah Duli Yang Maha Mulia Seri Paduka Baginda Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta’in Billah pada petang ini.

“Sementara itu, bagi sambutan Hari Kebangsaan 2021 yang dijadualkan berlangsung di Dataran Pahlawan Negara, Putrajaya esok (31 Ogos 2021), Perdana Menteri akan menyertainya secara maya,” kata kenyataan itu.


Polis tahan tujuh pelacur warga Vietnam tawar khidmat guna MiChat, Facebook

KUALA LUMPUR 20 April. – Polis menumpaskan sindiket pelacuran yang menawarkan perkhidmatan melalui laman sosial MiChat dan Facebook selepas menahan tujuh pelacur wanita warga Vietnam di premis pelacuran di sekitar Kepong, di sini, semalam.

Kesemua pelacur warga Vietnam berusia lingkungan 30-an itu ditahan sepasukan polis dari Bahagian Siasatan Jenayah Kongsi Gelap, Judi dan Maksiat (D7) Ibu Pejabat Polis Daerah Sentul dalam Op Noda susulan maklumat dan risikan.

Ketua Polis Daerah Sentul Asisten Komisioner Beh Eng Lai berkata, turut ditahan dalam operasi selama tiga jam bermula 8.45 malam itu ialah dua lelaki tempatan berusia 20-an dan 50-an yang merupakan penjaga premis yang beroperasi sejak sebulan lalu.

“Pelacur warga asing ini menggunakan laman sosial bagi ‘memancing’ pelanggan dan mengelak daripada dikesan. Hasil siasatan awal mendapati mereka menjalankan kegiatan tidak bermoral itu dengan menawarkan harga RM150 hingga RM200 untuk layanan selama setengah jam,” katanya kepada pemberita di lokasi kejadian malam tadi.

Polis turut merampas pelbagai barangan antaranya kondom dan minyak pelincir dan kesemua individu yang ditahan dibawa ke IPD Sentul untuk siasatan lanjut.


Maps, Renderings, Images: The Malay World before Photography

EQYPTIAN / Greek astronomer, mathematician and geographer, Claudius Ptolemy calls the Malay Peninsula the Chersonesus Aurea (‘The Golden Peninsula’). The Indians refer to it as the Land of Gold. The oldest surviving map of the Peninsula is the 13th century Geographike Huphegesis (‘Guide to Geography’) based on data collected by Ptolemy in the 1st century.  The Geography, also known by its Latin names as the Geographia and the Cosmographia, is a gazetteer, an atlas and a treatise on cartography.

Ptolemy has enabled us to ‘see’ a trading system,  between the East and the West through the Malay Peninsula route in the 1st century. Ptolemy’s records have made possible the Sungai Batu excavations. Stone inscriptions, coins, archaeological artifacts have added to the pictorial evidence of Malaysia.

The earliest modern map of Malaya and Sumatra is by Martin Waldseemuller (1470-1518) in 1513. There is a woodcut, edited by Michael Servetus. Printed in Lyon, France in 1535, it featured trading posts on an oddly shaped peninsula that would persist on other European maps until the arrival of the Ferringhi.

There were local maps indigenous to the Malay Archipelago. The Portuguese had apparently used Javanese charts. The charts showed Brazil and Portugal.  In her landmark book, Wendy Khadijah Moore (2004) introduces us to Malaysia: A Pictorial History 1400 -2004. As the nation celebrates her 64th year, we wonder how our past looked like.  The book presents a visual history of Malaysia.

She argues that a history in pictures has its limitations and its bias, created by the painter or photographer. Before the invention of photography in 1839, artists could easily eliminate  whatever they did not want in their sketch or water color; while other elements are improved upon, or even invented. Imagination had a more important role than factual representation  in the very first images of Malaysia.

Chapter 1 of the book is titled “The Malay World 1400 – 1849.”  The author begins by rendering the image of Melaka. Describing the Melaka Sultanate as the paragon of Malay culture and success, she brings us to imagine “of the palace with its seven-tiered copper roof, its mirrored walls and gilded doors, or of the players – the bejewelled sultans with their supernatural aura, the court with all its intrigues, the traders, artisans, scholars, and missionaries who created the 15th century empire…”  Engravings from the 1600s capture the Malay courts.

One is titled “Carosse Royal de trente roues tire par douze Elephans” showing a royal party in an  unusual canopied carriage pulled by a dozen elephants (see page 23 of  the book). We do not know which Malay court the engraving depicts; and most likely from a description rather than a personal experience, as Moore describes on the many engravings of the day.  She suggests that the party may be that of Admiral Pieter Willemszoon Verhoeff, on his way to the Johor court “to participate in a joyous celebration at the end of Ramadan in 1608.”

Two importance written sources, commonly used by scholars on the Melaka Sultanate a century after its demise were the prose masterpiece, Sejarah Melayu; and the Suma Oriental. The latter by the Portuguese Tomé Pires.  The chronicler described Melaka as having “no equal in the world.”

Some of the oldest surviving illustrations of what is now Malaysia appeared in Gordinho de Eredia’s Description of Malacca, Meridional India and Cathay (1613). De Eredia, born in Melaka in 1563, was the son of a Bugis princess and a Portuguese. His sketches include the first ‘realistic’ renderings of a Malay wearing a sarong with his ‘Crys’ tucked in his waistband, a  boat, and a durian and mangosteen.

Another source for our imagination is from Chinese diplomatic and trading missions to Melaka. Named as the Wubeizi Chart, it serves as an illustrated map indicating tracks of vessels entering and departing the Melaka estuary, together with a stylized illustration of the hill overlooking the habour. The Chart mentions many other ports including Terengganu and its seaside hill as well as a number of east coast islands.

The Melaka Sultan’s palace and the great mosque was destroyed by the Portuguese. We can only see A Famosa the most illustrated structure of the Malay Peninsula of the 16th and 17th centuries. Drawn in naïve style, the earliest illustration dated 1515, depicts the fortress on the southern bank of Sungai Melaka, the covered bridge across it, the traders’ town on the opposite bank and the Strait of Melaka in front – according to Moore, “pictorial elements that would survive for centuries as the quintessential image of Melaka.”

Later, the Hikayat Abdullah (1849) describes the destruction of the fortress by the British in 1807, through Abdullah’s image, a picturesque but decaying town.  And the early years of Malaysia’s visual history,  the water colors and sketches depicting Pulau Pinang in the  early 1800s  were accurate albeit romanticized  sources and historical documents.  And lest we forget, the picture of the biggest deception in the nation’s history – the crime in the acquisition of Pulau Pinang. It is the well known engraving drawn by Elisha Trapaud inscribed as “View of the North Point of the Prince of Wale’s Island and the Ceremony of Christening it’ (1788). The ‘11 August 1786’ event never happened. There was no permission, nor treaty, nor signatures.   The image was surreal.

Trapaud attempts at a realistic rendering, showing not only the British, but Malay structures – houses, and the hills of Bukit Bendera running through the centre of the island in the background, and what would probably be orchards in between. The spot was Tanjong Penaga. Trapaud’s engraving erased the town/port from the map. To rephrase Abdullah Munshi  almost five decades later, “…a new world is created and all around us is change…” and distortion.


Dua lelaki menyamar pegawai Imigresen samun, rogol wanita warga Indonesia ditahan

KUALA LUMPUR, 22 Ogos – Polis menahan dua lelaki yang disyaki menyamar sebagai pegawai Imigresen dan menyamun serta merogol seorang wanita warga Indonesia, Sabtu lepas.

Ketua Polis Daerah Ampang Jaya ACP Mohamad Farouk Eshak berkata kedua-duanya yang berusia 35 dan 40 tahun ditahan di sebuah rumah teres di Taman Seri Asahan, Jasin, Melaka, kira-kira 3 pagi tadi.

Beliau berkata dalam kejadian kira-kira 6.50 pagi itu, kedua-dua suspek mengaku sebagai pegawai Imigresen dan ingin melakukan pemeriksaan pasport serta permit dua wanita tersebut berhampiran sebuah hospital di Pandan Indah di Ampang, Selangor, seterusnya meminta mereka menaiki kereta jenis Honda City.

“Selepas itu kedua-dua wanita berkenaan dibawa ke kawasan Serdang dan semasa dalam perjalanan, suspek telah mengambil barang kemas dan wang tunai milik mangsa.

“Seorang daripada mangsa kemudian diturunkan di tepi jalan di kawasan berkenaan manakala seorang lagi dibawa ke sebuah hotel di kawasan Balakong dan dirogol,” katanya ketika dihubungi.

Menurutnya hasil serbuan di rumah di Jasin itu, polis merampas wang tunai, seutas rantai leher, rantai tangan serta kenderaan yang dipercayai digunakan suspek semasa kejadian terbabit.

Beliau berkata siasatan lanjut mendapati lelaki berusia 40 tahun itu mempunyai 18 rekod jenayah lampau dan dadah termasuk tiga rekod dikehendaki manakala lelaki berusia 35 tahun pula mempunyai 13 rekod jenayah lampau dan dadah termasuk satu rekod dikehendaki.

Mohamad Farouk berkata kedua-dua suspek dibawa ke Mahkamah Majistret Ampang hari ini bagi permohonan reman untuk membantu siasatan kes mengikut Seksyen 395 Kanun Keseksaan kerana merompak secara berkumpulan dan Seksyen 170 Kanun Keseksaan kerana menyamar sebagai penjawat awam.


PRU15: Penamaan calon ditutup, kempen bermula

PUTRAJAYA, 5 Nov – Proses penamaan calon bagi Pilihan Raya Umum ke-15 (PRU15) yang bermula 9 pagi tadi di 222 pusat penamaan calon di seluruh negara selesai apabila kesemua pusat berkenaan ditutup secara rasminya pada 10 pagi ini.

PRU15 membabitkan 222 kerusi Parlimen dan 59 kerusi Dewan Undangan Negeri (DUN) di Perak, Pahang (42) dan Perlis (15) serta turut diadakan serentak ialah Pilihan Raya Kecil (PRK) DUN Bugaya, Sabah.

Sebaik sahaja pengisytiharan calon-calon yang bertanding oleh Suruhanjaya Pilihan Raya (SPR) selesai dilakukan, aktiviti kempen PRU15 selama 14 hari bermula secara rasmi hingga 11.59 malam, 18 Nov nanti.

Pengerusi SPR Tan Sri Abdul Ghani Salleh dijangka mengadakan sidang media pada 12 tengah hari ini di Menara SPR, di sini, bagi merumuskan proses penamaan calon yang dijalankan di seluruh negara.


Kanak-kanak dibenar masuk stadium berikutan fasa peralihan endemik

PUTRAJAYA, 31 Mac – Kanak-kanak di bawah umur 12 tahun akan dibenarkan masuk ke dalam stadium selaras dengan fasa peralihan endemik bermula 1 April ini, kata Menteri Belia dan Sukan Datuk Seri Ahmad Faizal Azumu.

“Kementerian Belia dan Sukan (KBS) mengalu-alukan apabila stadium dan pusat kejohanan membenarkan penonton makan dan minum, selain kanak-kanak di bawah umur 12 tahun dibenarkan masuk. Sudah tentu kelonggaran ini disambut baik oleh orang ramai.

“Namun prosedur operasi standard (SOP) untuk terus memakai pelitup muka jika tidak minum atau makan, serta penjarakan sosial perlu dipatuhi,” katanya kepada pemberita selepas melancarkan program Putrajaya Night Ride 2022 di sini malam ini.

Terdahulu, Ahmad Faizal melepaskan kira-kira 200 peserta program yang menyertai aktiviti berbasikal serta larian santai sejauh 10 kilometer, di sekitar Putrajaya.

Program inisiatif KBS itu, bertujuan memperkasakan agenda pembangunan belia dan sukan menerusi gaya hidup aktif dan sihat, termasuk dalam kalangan penjawat awam.- BERNAMA


Mesyuarat Jemaah Menteri fokus isu banjir dan COVID-19- PM

GANGSA 4 Jan – Isu banjir yang melanda seluruh negara dan COVID-19 antara fokus utama perbincangan dalam mesyuarat Kabinet esok, kata Perdana Menteri, Datuk Seri Ismail Sabri Yaaakob.

“Isu COVID-19 agak membimbangkan pada masa ini meskipun kes (direkodkan) bawah 3,000 sehari, namun dengan kehadiran varian baru akan menyukarkan kita menjadi negara endemik.

“Manakala bagi pasca banjir, saya telah umumkan macam-macam insentif tapi tidak cukup dengan pengumuman sahaja, kita perlukan perlaksanaan juga, jadi dua isu ini akan dibincangkan dalam (mesyuarat)kabinet esok,” katanya.

Mengulas lanjut, Ismail berkata, sebelum akhir minggu ini seluruh rakyat Malaysia yang terjejas dengan bencana banjir akan menerima bantuan wang ihsan bernilai RM 1,000 yang diumumkan kerajaan sebelum ini.

“Hampir 70 peratus mangsa banjir sudah menerima bantuan wang ihsan ini dan dijangka sebelum akhir minggu ini seluruh Malaysia (yang terjejas) akan terima sepenuhnya.


Hasrat TMJ perlu diperhalusi sebaiknya-Himidin

KUALA LUMPUR 18 Jun – Hasrat bekas Presiden Persatuan Bola Sepak Malaysia (FAM) Tunku Ismail Sultan Ibrahim untuk memikul tugas dalam skuad Harimau Malaya perlu diperhalusi sebaiknya.

Dalam kenyataan hari ini, Presiden FAM Datuk Hamidin Mohd Amin berkata FAM sebagai badan induk bola sepak negara mempunyai tatacara, prosedur, peraturan serta mesyuarat tertentu sebelum membuat sesuatu keputusan atau ketetapan.

Bagaimanapun, Hamidin berkata cadangan dikemukakan Tunku Ismail yang juga pemilik kelab Johor Darul Ta’zim (JDT) berhubung skuad kebangsaan baru-baru ini diambil maklum FAM.

Isnin lalu, Tunku Ismail menerusi beberapa hantaran pada ruangan Insta Story dalam laman Instagram bertitah baginda menawarkan diri memikul tugas dalam skuad Harimau Malaya bagi membawa pasukan bola sepak kebangsaan itu mencapai kejayaan lebih besar.

“Saya mengarahkan sekretariat FAM untuk perkara ini dibincangkan Jawatankuasa Program Naturalisasi FAM secara bersama dengan Jawatankuasa Teknikal dan Pembangunan FAM serta Pengarah Teknikal FAM Datuk Ong Kim Swee bagi mengkaji tentang keberkesanan program pemain naturalisasi ini,” katanya.

Dalam pada itu, Hamidin berkata Jawatankuasa Pengurusan Pasukan Kebangsaan FAM akan menunggu laporan penuh bedah siasat persembahan skuad Harimau Malaya sepanjang kempen pusingan kedua Kelayakan Piala Dunia 2022/Piala Asia 2023 di Emiriah Arab Bersatu (UAE) yang berakhir Rabu lalu.

Beliau berkata jawatankuasa sama turut menjangkakan laporan persediaan awal skuad kebangsaan bagi menghadapi pusingan ketiga Kelayakan Piala Asia 2023 yang bakal bermula pada Februari tahun depan untuk dibincangkan dan diperhalusi dalam mesyuarat jawatankuasa berkenaan akan datang.

“Kesemua perkara yang dibincangkan dalam mesyuarat jawatankuasa yang berkenaan ini kemudiannya akan dibawa ke mesyuarat Jawatankuasa Eksekutif FAM untuk dimuktamadkan,” kata Hamidin.


COVID-19: Penghadang lutsinar di mahkamah Lembah Klang mulai 1 April

KUALA LUMPUR 25 Feb. – Mahkamah di Lembah Klang akan dilengkapi dengan penghadang lutsinar secara berperingkat mulai 1 April dalam usaha mencegah penularan pandemik COVID-19 dalam kalangan mereka yang hadir ke mahkamah.

Pejabat Ketua Pendaftar Mahkamah Persekutuan (PKPMP) Putrajaya ketika dihubungi Bernama berkata, penghadang lutsinar berkenaan akan dipasang di meja peguam, tempat saksi, kandang tertuduh dalam bilik perbicaraan mahkamah dan bilik reman.

Menurut PKPMP, badan kehakiman telah memulakan projek rintis bagi pemasangan penghadang lutsinar tersebut di Mahkamah Sesyen dan Majistret Sepang bermula awal bulan ini.

“Inisiatif pemasangan penghadang adalah selaras dengan usaha badan kehakiman untuk mencegah penularan COVID-19 di premis mahkamah dan memastikan perkhidmatan dan penyampaian keadilan dapat berjalan dengan selamat, teratur dan lancar,” katanya.

Pengurusan tertinggi badan kehakiman telah bersetuju memperluaskan pemasangan penghadang di mahkamah-mahkamah di Lembah Klang susulan projek rintis di Mahkamah Sepang, jelasnya.

Ketika dihubungi, peguam Zaflee Pakwanteh, 51, yang berada di Mahkamah Majistret Sepang pada Isnin bagi sebutan kes di bawah Seksyen 39B Akta Dadah Berbahaya memuji langkah pemasangan penghadang lutsinar di mahkamah itu.

“Saya sangat bersetuju dengan pemasangan penghadang itu terutama di kandang pesalah. Itu yang paling penting bagi menjaga keselamatan jurubahasa mahkamah dan peguam yang perlu berdepan dengan orang kena tuduh.

“Sebelum ini saya memakai pelindung muka ketika berurusan di mahkamah,” kata peguam itu yang berpengalaman 25 tahun dan mengendalikan kes di Mahkamah Sesyen dan Majistret Sepang sejak 2009.

Sementara itu, peguam Datuk Sheelan Arjunan, 44, yang berada di Mahkamah Majistret Sepang pada 8 Februari lalu untuk sebutan kes seorang artis India tempatan dikenali sebagai VJ Emergency yang didakwa membunuh, berkata penghadang itu telah dipasang di mahkamah berkenaan semasa prosiding anak guamnya.

“Kami (peguam) dapat menjalankan kes kami dengan tenang kerana mengetahui keadaan sekeliling kami terjamin dan dilindungi daripada wabak ini,” kata peguam itu yang berpengalaman 18 tahun dan banyak mengendalikan kes jenayah.

Menurut prosedur operasi standard (SOP) semasa pandemik COVID-19 yang dikeluarkan oleh PKPMP, liputan media tidak dibenarkan dalam prosiding mahkamah terbuka kecuali bagi kes-kes yang melibatkan kepentingan umum, namun mahkamah boleh mempertimbangkan untuk menyediakan ruang untuk siaran langsung atau menyediakan kemudahan liputan media melalui aplikasi dalam talian.


Arman Azha angkat sumpah senator

KUALA LUMPUR 26 Okt – Ahli Majlis Tertinggi UMNO Datuk Arman Azha Abu Hanifah mengangkat sumpah sebagai senator di Dewan Negara, di sini hari ini.

Beliau adalah lantikan baharu yang diperkenankan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkuat kuasa hari ini hingga 25 Okt 2024.

Pada sidang media selepas majlis itu, Arman Azha menyifatkan pelantikannya itu sebagai satu peluang dan ruang untuk pemimpin muda menjadi sebahagian daripada pembahas dasar-dasar negara.

“Saya merupakan seorang daripada pemimpin muda dari bandar, tujuan dan perjuangan saya sudah pasti untuk memperjuangkan kebajikan dan kesejahteraan rakyat khususnya dalam bandar…dalam bandar perjuangan rakyat amat berbeza berbanding perjuangan di luar bandar,” katanya.

Terdahulu, Rais ketika berucap berharap Arman Azha dapat menggalas tanggungjawab itu dengan sebaik mungkin dan menunaikan segala sumpah yang dilafazkan dengan penuh amanah.

“Sementara kita berada di luar sana, harus kita lihat semula apakah erti sumpah itu. Pada hemat saya, dari segi Perlembagaan dan undang-undang negara, sumpah itulah yang menjadi jendela kepada rule of law atau kesungguhan dan martabat undang-undang yang tertinggi.

“Selaku Ahli Dewan Negara yang paling bongsu, sukalah saya memperingatkan bahawa tatakelakuan, tutur kata dan penglibatan aktif kita semua di Dewan ini mahupun di luar sana sedang dinilai dan diperhati oleh masyarakat,” katanya.

Sementara itu, Rais berkata Dewan Negara sedang menyusun senarai tugas yang dipikul senator untuk diteliti dan dijadikan bahan rasmi dalam proses menentukan peranan serta tanggungjawab sebagai Ahli Senat.

“Rakyat akan menghakimi kita semua dan Dewan Negara jika kita gagal melaksanakan peranan sebagaimana sepatutnya, justeru pakarilah (menjadi pakar) setiap bidang sesuai dengan pelantikan Yang Berhormat sebagaimana dinyatakan dalam Perkara 45 Perlembagaan Persekutuan (Keanggotaan Dewan Negara),” katanya. – BERNAMA


Ringgit mengukuh ketika konflik Rusia-Ukraine meruncing

KUALA LUMPUR, 23 Feb – Ringgit dibuka mengukuh berbanding dolar Amerika Syarikat (AS) ketika ketegangan geopolitik antara Rusia dan Ukraine terus meruncing yang membuktikan ketidaktentuan pada masa ini dan meningkatkan tekanan terutamanya ke atas pasaran tukaran asing dan komoditi.

Ketua Ahli Ekonomi Bank Islam Malaysia Bhd Mohd Afzanizam Abdul Rashid berkata kaitan ringgit-dolar AS berkemungkinan mencecah jajaran kecil sekitar RM4.18 hari ini ketika peniaga terus meneliti jangkaan kenaikan kadar faedah.

Unit tempatan tersebut turut rendah berbanding pound Britain kepada 5.6852/6892 daripada 5.6826/6839 pada Selasa dan susut berbanding euro kepada 4.7389/7423 daripada 4.7373/7384, sebelum ini.


Perhilitan Perak siasat dakwaan harimau belang berkeliaran di Jalan Simpang Pulai – Cameron Highlands

IPOH, 5 Feb – Jabatan Perlindungan Hidupan Liar dan Taman Negara (Perhilitan) Perak sedang menyiasat dakwaan terdapat harimau belang yang berkeliaran di kawasan semak berhampiran Jalan Simpang Pulai-Cameron Highlands di sini baru-baru ini.

“Siasatan sedang dijalankan selepas pihak kami mengesan video tular ini pada kira-kira pukul 10 malam tadi,” katanya ketika dihubungi Bernama di sini hari ini.

Pemilik media sosial itu turut mendakwa lokasi terbabit ialah selepas Cafe Banjaran yang terletak berhampiran kawasan rehat dan rawat serta meminta orang ramai berhati-hati.- BERNAMA


Kerajaan umum kos, kuota haji awal April

KOTA BHARU, 13 Mac – Pengumuman mengenai kos mengerjakan haji serta kuota haji bagi tahun ini akan dijangka akan diumumkan awal bulan April, kata Timbalan Menteri di Jabatan Perdana Menteri (Hal Ehwal Agama) Datuk Ahmad Marzuk Shaary.

Beliau berkata hujung minggu ini kerajaan Malaysia yang diwakili Menteri di Jabatan Perdana Menteri (Hal Ehwal Agama) Senator Datuk Idris Ahmad dijadualkan mengadakan perbincangan dengan kerajaan Arab Saudi mengenai perkara berkenaan.

“Beliau (Idris) akan ke Arab Saudi atas jemputan bermula 18 hingga 27 Mac ini, antara perkara yang dijangka akan dibincangkan nanti adalah perkara-perkara yang berkaitan dengan SOP dan urusan haji.

“Kerajaan akan membuat pengumuman berkaitan SOP dan kos haji berdasarkan hasil perbincangan itu nanti,” katanya kepada pemberita selepas Majlis Konvokesyen Kolej Teknologi Darulnaim (KTD) di Kompleks Dewan Jubli Perak Panji di sini, hari ini.

Pada majlis yang turut dihadiri Ketua Eksekutif KTD Dr Nik Kamarulzaman Awang [email protected] itu, 92 graduan menerima Diploma masing-masing dalam bidang Pengurusan Perniagaan; Multimedia; Pengajian Al-Quran Dan As-Sunnah; dan Syariah.

Sementara itu Ahmad Marzuk berkata pelaksanaan penjarakan fizikal untuk solat jemaah selaras ‘Fasa Peralihan Ke Endemik’ mulai 1 April ini, terletak dalam bidang kuasa kerajaan negeri.

“Terpulang kepada mereka (kerajaan negeri) untuk guna pakai ataupun tidak, kerana ia bidang kuasa negeri. Di peringkat Wilayah Persekutuan kita laksanakan tanpa penjarakan,” katanya.- BERNAMA


RUU Anti Lompat Parti dibentang Julai depan

PUTRAJAYA, 10 April – Kerajaan menyasarkan untuk membentangkan Rang Undang-undang (RUU) Anti Lompat Parti pada sesi Parlimen Julai ini, kata Perdana Menteri Datuk Seri Ismail Sabri Yaakob.

Beliau berkata kerajaan tidak ada niat untuk melewat-lewatkan atau tidak membentangkan Akta Anti Lompat Parti, namun ada beberapa perkara yang perlu diselesaikan terlebih dahulu termasuk pindaan RUU Perlembagaan (Pindaan) (No. 3) 2022 yang akan dibentangkan esok.

“Ada pihak yang terkeliru cuba memainkan isu seolah-olah kerajaan tidak ikhlas dalam soal membentang Akta Anti Lompat Parti,” katanya kepada media selepas menghadiri taklimat khas mengenai RUU Perlembagaan (Pindaan) (No. 3) 2022, di sini hari ini.

Turut hadir dalam taklimat itu ialah Menteri di Jabatan Perdana Menteri (Parlimen dan Undang-Undang) Datuk Seri Dr Wan Junaidi Tuanku Jaafar dan Peguam Negara Tan Sri Idrus Harun.

Ismail Sabri berkata sebaik sahaja RUU Perlembagaan (Pindaan) (No. 3) 2022 diluluskan dengan majoriti dua pertiga atau lebih 148 undi, kerajaan akan membentuk satu jawatankuasa khas yang terdiri daripada wakil kerajaan, pembangkang dan ahli akademik untuk meneliti dan mengubal RUU Akta Anti Lompat Parti.

“Saya harap perkara ini dapat dipercepatkan kerana sasaran kerajaan adalah untuk membentangkan Akta Anti Lompat Parti ini pada sesi Parlimen Julai.

“Bagaimanapun ia tergantung kepada jawatankuasa khas nanti, secepat mana mereka boleh mencadangkan untuk dibentangkan ke dalam Kabinet untuk persetujuan. Selepas Kabinet bersetuju maka kita boleh bentangkan segera di Parlimen,” katanya.

“Setakat hari ini daripada kenyataan media kita baca, dari parti-parti kerajaan semuanya menyokong. Pembangkang, Pakatan Harapan pun dah buat kenyataan, berjanji sewaktu berjumpa dengan saya, mereka juga akan menyokong.

Ismail Sabri berkata tujuan kerajaan membentangkan pindaan perlembagaan Artikel 10 adalah untuk membolehkan Akta Anti Lompat Parti dibentangkan di Parlimen, kerana tanpa pindaan kepada Artikel 10 mana-mana undang-undang yang dibentangkan atau diluluskan tidak boleh terpakai kerana akan bertentangan dengan Artikel berkenaan.

“Seperti kita tahu Dewan Undangan Negeri (DUN) Kelantan telah membuat pindaan kepada Undang-undang Tubuh Negeri Kelantan untuk tidak membenarkan lompat parti, tetapi kerana Artikel 10 tidak dipinda, jadi pindaan Undang-undang Tubuh Negeri Kelantan tidak boleh terpakai kerana bertentangan dengan Artikel 10 Perlembagaan Persekutuan.

Sementara itu ditanya adakah wakil pembangkang turut hadir dalam taklimat hari ini, Ismail Sabri berkata terdapat empat wakil pembangkang yang hadir.

Mereka terdiri daripada Ahli Parlimen Ipoh Timur Wong Kah Woh, Ahli Parlimen Kuching Dr Kelvin Yii, Ahli Parlimen Kalabakan Ma’mun Sulaiman dan Ahli Parlimen Labuan Datuk Rozman Isli.

“Hari ini seolah-olah hari biasa kita ada pre-council sehari sebelum sidang (Parlimen). Hari ini fokusnya walaupun satu saja, tapi dia macam pre-council juga,” katanya.

Beberapa ahli Parlimen, menteri Kabinet dan ahli Dewan Negara hadir di Dewan Sri Endon, Puspanitapuri di sini hari ini bagi mengikuti taklimat khas RUU Akta Perlembagaan (Pindaan) (No. 3) 2022.

Antaranya Menteri Tenaga dan Sumber Asli Datuk Seri Takiyuddin Hassan, Menteri Perumahan dan Kerajaan Tempatan Datuk Seri Reezal Merican Naina Merican, Menteri Sumber Manusia Datuk Seri M. Saravanan, Menteri Kanan Pertahanan Datuk Seri Hishammuddin Tun Hussein dan Menteri Kanan Pendidikan Datuk Radzi Jidin.

Turut serta ialah Menteri Pelancongan, Seni dan Budaya Datuk Seri Nancy Shukri, Menteri Sains, Teknologi dan Inovasi Datuk Seri Adham Baba, Menteri di Jabatan Perdana Menteri (Hal Ehwal Agama) Senator Datuk Idris Ahmad dan Senator Datuk Ras Adiba Radzi.- BERNAMA


Tiada kenaikan yuran pengajian IPT- Noraini

NILAI 30 Jun – Kementerian Pengajian Tinggi (KPT) hari ini menegaskan tiada kenaikan yuran pengajian dikenakan kepada penuntut institusi pengajian tinggi (IPT).

Menterinya Datuk Seri Dr Noraini Ahmad berkata, pihaknya turut meminta pihak universiti supaya tidak mengenakan yuran bagi aktiviti lain kerana kebanyakan pelajar kini tidak berada di kampus akibat penularan pandemik COVID-19 ini.

“Dari awal kita telah maklumkan bahawa tiada kenaikan (yuran pengajian), dan bil berkaitan aktiviti lain memang kementerian sudah minta supaya tidak dicajkan walaupun universiti mempunyai autonomi mengenai yuran dan saya difahamkan ada universiti yang berikan diskaun,” katanya kepada pemberita selepas melawat Pusat Pemberian Vaksin Mega di Universiti Sains Islam Malaysia di ini hari ini.

Media sebelum ini melaporkan Pertubuhan Kebajikan Komuniti Prihatin Malaysia (Prihatin) menyarankan KPT mengkaji semula jumlah yuran pengajian di semua IPT berikutan penularan wabak COVID-19.

Mengulas perkara lain, Noraini berkata setakat ini kira-kira 30 peratus pensyarh universiti telah menerima suntikan vaksin COVID-19 dengan sebahagiannya melibatkan tenaga pengajar fakulti perubatan dan pergigian.

“Keutamaan pelajar lain selepas ini tertumpu kepada mereka yang berada di kampus kerana tiada akses Internet untuk pengajian dalam talian serta pelajar tahun akhir,” katanya.


Paul Yong didapati bersalah rogol pembantu rumah

IPOH, 27 Julai – Ahli Dewan Undangan Negeri (ADUN) Tronoh, Paul Yong Choo Kiong didapati bersalah oleh Mahkamah Tinggi di sini hari ini atas pertuduhan merogol pembantu rumahnya pada 2019.

Hakim Datuk Abdul Wahab Mohamed yang membacakan penghakiman kira-kira pukul 10.10 pagi memutuskan Yong bersalah selepas mendapati pihak pembelaan gagal menimbulkan keraguan munasabah di akhir kes pembelaan.

Pada 31 Mac 2022, pasukan pembelaan diketuai peguam Datuk Rajpal Singh bersama Salim Bashir menutup kesnya selepas memanggil tiga saksi iaitu Yong, 52, dan isteri, Too Choon Looi, 46, serta bapa saudara kepada pembantu rumah itu.

Yong didakwa merogol pembantu rumah warga Indonesia berusia 23 tahun itu di sebuah bilik di tingkat atas rumahnya di Meru Desa Park antara 8.15 hingga 9.15 malam pada 7 Julai 2019.

Dia dituduh mengikut Seksyen 376 (1) Kanun Keseksaan yang membawa hukuman maksimum penjara 20 tahun dan boleh dikenakan sebatan, jika sabit kesalahan.


Hampir seluruh daerah di Semenanjung kini zon merah- KP kesihatan

KUALA LUMPUR 21 Mei – Hampir seluruh daerah di Semenanjung kini berstatus zon merah dan hanya tujuh daerah berstatus zon kuning berdasarkan data terkini pergerakan dalam tempoh 14 hari taburan kes COVID-19 mengikut daerah sejak 6 Mei hingga Rabu lalu (19 Mei).

Ketua Pengarah Kesihatan Tan Sri Dr Noor Hisham Abdullah berkata, berdasarkan data dari Pusat Kesiapsiagaan dan Tindak Cepat Krisis Kebangsaan (CPRC) Kementerian Kesihatan (KKM) tiada lagi zon hijau di Semenanjung, manakala lapan daerah dikategorikan sebagai zon jingga mempunyai 21 hingga 40 kes, dalam tempoh sama.

Daerah dikategorikan sebagai zon kuning ialah Perak Tengah; Sik (Kedah); Gua Musang (Kelantan); Kemaman dan Hulu Terengganu (Terengganu); Cameron Highlands (Pahang) dan Mersing (Johor).

Bagi zon jingga pula direkodkan di daerah Kampar di Perak; Kangar (Perlis); Padang Terap dan Langkawi (Kedah); Bera, Maran dan Rompin (Pahang) dan Kuala Pilah (Negeri Sembilan),” katanya.

Berdasarkan infografik dikongsikan menerusi akaun Twitter beliau, Selangor merekodkan kes tertinggi sebanyak 21,343 kes diikuti Kuala Lumpur (6,100), Johor (5,148), Kelantan (4,498), Pulau Pinang (3,681), Kedah (2,983), Negeri Sembilan (1,856), Pahang (1,469), Terengganu (1,401), Melaka (1,231), Putrajaya (162) manakala Perlis merekodkan 22 kes.

Bagi Sarawak yang merekodkan 6,456 kes, lima daerah masih merekodkan zon hijau iaitu Simunjan, Asajaya, Kabong, Marudi dan Telang Usan, manakala sembilan daerah dikategorikan zon kuning iaitu Limbang, Lundu, Lawas, Dalat, Daro, Julau, Lubok Antu, Matu dan Tanjung Manis.

Bagi Sabah, sebanyak tujuh daerah masih berada dalam zon hijau iaitu Tambunan, Kudat, Nabawan, Pitas, Tongod, Telupid dan Beluran manakala sembilan daerah berada dalam zon kuning iaitu Tuaran, Beaufort, Kota Belud, Sipitang, Ranau, Kota Marudu, Tenom, Keningau dan Kuala Penyu.

Bagi kategori zon hijau tiada kes direkodkan, zon kuning bagi kawasan merekodkan satu hingga 20 kes, zon jingga mencatat antara 21 hingga 40 kes manakala zon merah melibatkan 41 kes ke atas.

Sementara itu, Dr Noor Hisham turut memaklumkan sehingga semalam (20 Mei), kadar penggunaan katil Unit Rawatan Rapi (ICU) COVID-19 secara keseluruhannya di seluruh negara mencapai 83 peratus.


Harga siling minyak masak botol baharu bermula 8 September – Annuar

Beliau berkata harga minyak masak botol tiga kilogram pula diturunkan kepada RM21.10 daripada RM21.70, botol dua kilogram daripada RM14.70 kepada RM14.30, manakala botol satu kilogram daripada RM7.70 kepada RM7.50.

“Harap tidak timbul kekeliruan walaupun harga minyak sawit naik sedikit berbanding Julai iaitu pada RM4,060 per tan metrik kerana mengambil kira RM2 yang diserap yang diberikan sebelum ini,” katanya dalam sidang media selepas mesyuarat Pasukan Khas Jihad Tangani Inflasi di sini hari ini.

Turut hadir anggota pasukan yang juga Menteri di Jabatan Perdana Menteri (Ekonomi) Datuk Seri Mustapa Mohamed dan Timbalan Menteri Pertanian dan Industri Makanan Dr Nik Muhammad Zawawi Salleh.

Annuar berkata selidikan oleh Jabatan Perangkaan Malaysia (DOSM) menunjukkan 15 perkara mempunyai wajaran tinggi menyumbang kepada inflasi antaranya bayaran sewa, petrol RON95, bil elektrik, kos prabayar, rokok, makanan berasaskan mi, langganan Astro, harga ayam goreng dan ayam segar serta insurans kenderaan.

Menurutnya pasukan khas akan mengambil langkah proaktif untuk melihat kepada setiap satu perkara berwajaran tinggi menyumbang kepada inflasi itu, supaya ada tindakan susulan dan awalan dilakukan secara berterusan.

“Urus setia dan DOSM akan melihat kepada aspek ini dan menggariskan apakah tindakan yang mungkin boleh dilakukan termasuk yang bersifat advokasi dan tindakan lain.

“Dalam kata lain, jawatankuasa perlu mula memperluaskan peranan selain daripada menumpukan kepada harga beberapa barang makanan tertentu. Ini kerana laporan (DOSM) menunjukkan selain kos barang makanan, kos yang terkait dengan pengangkutan dan perumahan adalah antara kos yang menyumbang kepada inflasi,” katanya.

Annuar, yang juga Menteri Komunikasi dan Multimedia, berkata walaupun kadar inflasi negara meningkat 4.4 peratus kepada 127.9 pada Julai 2022 berbanding 122.5 pada Julai 2021, kadar itu masih terkawal dan Malaysia masih mengekalkan kedudukan sebagai negara rendah inflasi.

Sementara itu, Mustapa berkata tiga perkara yang menyumbang kira-kira 70 peratus kepada wajaran inflasi adalah makanan dan minuman; perumahan termasuk caj air, elektrik dan gas; serta pengangkutan.

Katanya DOSM akan meneliti perkara tersebut untuk melihat kaedah mengawal inflasi kerana hakikatnya tiga perkara itu mempunyai wajaran tinggi kepada inflasi.

Menurut Mustapa jabatan itu juga telah memulakan kajian untuk melihat kos sebenar rantaian pengeluaran ayam melibatkan penternak, pemborong dan peruncit supaya kerajaan mempunyai panduan yang lebih tepat mengenai kos sebenar.


Jom bermalam di penjara

BANDA HILIR 7 Jun – Program simulasi dan bermalam di Muzium Penjara Malaysia Melaka bakal dibuka semula kepada orang ramai terutama individu berkumpulan bagi merasai pengalaman bermalam sebagai banduan di penjara tersebut.

Pengarah Muzium Penjara Malaysia Melaka, Mohd Saifullah Md Akhir berkata, program yang sebelum ini pernah diperkenalkan pada tahun 2019 akan dirancakkan semula sekali gus memberi kesedaran dalam pendidikan jenayah kepada pengunjungnya.

Katanya, setakat ini pihaknya sedang merangka modul dan program yang bakal dilaksanakan di penjara kedua tertua di negara itu sebelum dibuka dalam masa terdekat ini.

“Program ini pernah dijalankan pada 2019 dan dihentikan berikutan Perintah Kawalan Pergerakan (PKP) telah menerima sambutan dari sekolah yang membawa pelajar bermalam di muzium ini.

“Jadi, ia akan dilaksanakan semula dan kita menawarkan kepada mana-mana individu berkumpulan termasuk dari pihak sekolah, universiti mahupun dari pelbagai agensi kerajaan dan swasta untuk menyertai program ini.

Mengulas lanjut, menurutnya, beberapa modul yang akan dirangka semula akan memberi nilai tambah kepada orang ramai bagi mengelakkan daripada cenderung melakukan jenayah.

“Dalam pakej bermalam itu kita akan sediakan beberapa modul kepada peserta seperti simulasi dan melibatkan dengan Pegawai Psikologi dari Jabatan Penjara negeri ini membabitkan daripada Penjara Sungai Udang, Dusun Datuk Murad, Sekolah Henry Gurney (SHG) serta keseluruhannya di negeri ini.

“Modul ini lebih kepada kesedaran dan ia juga akan diberikan sedikit penekanan regimental kepada peserta tapi ia tidaklah sama seperti di penjara biasa agar pendedahan itu dapat dilaksanakan secara terus,” katanya.

Beliau berkata, muzium yang dibuka orang ramai sejak 2014 mempunyai 46 jenis pameran disediakan buat orang ramai dengan kadar RM3 buat dewasa dan RM1 buat kanak-kanak berumur 4 hingga 12 tahun.

Muzium yang sebelum ini dikenali sebagai ‘Her Majesty Jail’ dan pernah dijadikan sebagai SHG kedua di negeri ini pernah menempatkan kira-kira 500 banduan dalam sesebuah masa.


Kompleks Sukan Tun Fatimah tarikan baharu TMM2024

DUYONG 4 Jun – Stadium Tun Fatimah yang akan dinamakan sebagai Kompleks Sukan Tun Fatimah mampu menjadi tarikan baharu Tahun Melawat Melaka 2024 (TMM20224).

Ahli Dewan Undangan Negeri (Adun) Duyong, Mohd Noor Helmy Abdul Halem berkata, kawasan itu akan dinaik taraf sebagai sebuah pusat riadah keluarga dan dilengkapi dengan pelbagai tarikan, tambahan aktiviti sukan selain beroperasi sepenuh masa.

Mohd Noor Helmy yang juga Timbalan Exco Sains, Teknologi, Inovasi dan Komunikasi Digital negeri berkata, projek naik taraf itu akan dimulakan Julai ini dan dijangka siap sepenuhnya pada April 2024.

“Saya difahamkan dalam pembangunan yang dirangka kompleks sukan itu nanti seperti mana sebelum ini hanya dijadikan lokasi beriadah pada waktu siang kita akan tambah baik supaya boleh digunakan pada waktu malam dilengkapi dengan tarikan dan taman-taman permainan khas.

“Lebih banyak tarikan, tambahan ruang sukan termasuk untuk golongan tertentu akan diperkenalkan, sekali gus menarik lebih ramai pengunjung ke kawasan ini,” katanya.

Beliau berkata demikian kepada Melaka Hari Ini selepas menyantuni peserta Program Santai Kelab Jentera Berat Kawalan Jauh Melaka di Stadium Tun Fatimah, di sini, hari ini.


Lima sekeluarga terselamat kereta terbakar di Genting Highlands

Jurucakap Jabatan Bomba dan Penyelamat Malaysia Pahang berkata pihaknya menerima panggilan kecemasan pada 1.44 tengah hari, sebelum anggota dan pegawai dari Balai Bomba dan Penyelamat Genting Highlands digerakkan ke lokasi kejadian.

Katanya sejurus tiba didapati kereta jenis Hyundai Elantra terbakar di KM 2.9 dan mengundur ke KM 3.0 dengan keadaan api sedang marak.

“Operasi memadam kebakaran telah dilaksanakan dan 80 peratus kenderaan itu telah terbakar. Mangsa yang terdiri daripada sepasang suami isteri dan tiga kanak-kanak selamat, serta tidak mengalami sebarang kecederaan,” katanya ketika dihubungi hari ini.

Sementara itu, Ketua Polis Daerah Bentong Supt Zaiham Mohd Kahar berkata siasatan awal mendapati, kereta berkenaan dalam perjalanan dari Kuala Lumpur menghala ke Genting Highlands.

Beliau berkata bahagian enjin kereta dipandu lelaki tempatan berusia 44 tahun itu, secara tiba-tiba telah mengeluarkan api kemudian merebak ke bahagian lain, sebelum pemandu tersebut memberhentikan dan meninggalkan kenderaannya di jalan raya.

“Sejurus itu, kereta tersebut telah mengundur dengan sendiri dan terlanggar sebuah kenderaan pelbagai guna (MPV) jenis Toyota Vellfire. Pemandu MPV tidak mengalami sebarang kecederaan,” katanya menerusi kenyataan media.

Terdahulu, tular sebuah video yang memaparkan sebuah kereta terbakar mengundur dan melanggar kenderaan lain, dalam keadaan api sedang marak di jalan berbukit yang dirakam oleh orang awam semasa menaiki kereta kabel Genting Highlands.


Melaka Reborn juara MLBB Piala YDP MPHTJ

KEJOHANAN Mobile Legends Bang Bang (MLBB) Piala Yang Dipertua (YDP) Majlis Hang Tuah Jaya (MPHTJ) yang berlangsung pada 10 April lepas menyaksikan pasukan Melaka Reborn mengungguli kejuaraan kejohanan itu.

Berformatkan ‘best of 3’, Melaka Reborn mudah menewaskan Riot MY dengan mata 2-0, sekali gus merangkul kejuaraan Piala YDP MPHTJ dan membawa pulang hadiah wang tunai RM1,300, manakala Riot MY selaku naib juara membawa pulang hadiah wang tunai RM700.

“Harapan kami (MEA) adalah untuk melihat lebih banyak pihak akan tampil untuk bersama-sama dengan kami dalam memperkasakan lagi Esports di Melaka.


Unit bom Bukit Aman dipanggil siasat insiden letupan di Kampung Sireh

KOTA BHARU 22 Mei. – Polis Kelantan meminta bantuan daripada Unit Bom Bukit Aman bagi menjalankan siasatan lanjut berkaitan insiden letupan sebuah kereta dalam kejadian di Persimpangan Kampung Sireh di sini, petang semalam.

Ketua Polis Kelantan Datuk Shafien Mamat berkata polis juga akan menyiasat bagaimana lelaki yang maut dalam kejadian itu memperoleh bekalan mercun yang begitu banyak.

“Berdasarkan rekod setakat semalam, mangsa juga sebelum ini memiliki dua rekod kesalahan jenayah lampau berkaitan kes dadah dan pecah rumah,” katanya.

Semalam, seorang lelaki maut apabila kereta yang dipandunya putus dua disyaki akibat daripada letupan mercun yang dibawa di dalam keretanya, dalam kejadian kira-kira 5.30 petang.

Mengulas mengenai punca kejadian, Shafien berkata berdasarkan maklumat awal ada yang mengatakan kemungkinan mangsa menghisap rokok, malah mungkin kenderaan dinaiki mangsa dipanah petir kerana cuaca hujan ketika insiden letupan itu berlaku.

“Justeru, polis memohon kepada mana-mana saksi supaya tampil menyalurkan maklumat,” katanya sambil menambah ia kejadian yang pertama kali berlaku di Kelantan setakat ini.


Melaka mohon kelonggaran rentas daerah

AYER KEROH 19 Feb. – Kerajaan negeri memohon pertimbangan Majlis Keselamatan Negara (MKN) supaya penduduk di negeri ini diberi kelonggaran untuk bergerak merentas daerah.

Pengerusi Jawatankuasa Pelancongan, Warisan dan Kebudayaan negeri, Datuk Muhammad Jailani Khamis berkata, permohonan itu bertujuan memperkasa semula ekonomi negeri apabila kebanyakan sektor terutamanya pelancongan dibenarkan beroperasi susulan pelaksanaan Perintah Kawalan Pergerakan Bersyarat (PKPB) bermula hari ini sehingga 4 Mac depan.

Menurutnya, sebagai sebuah negeri kecil dan hanya mempunyai tiga daerah, Melaka masih menghadapi kesukaran untuk memulihkan ekonominya jika hanya bergantung kepada penduduk di setiap daerah.

“Kita memohon pertimbangan MKN agar Melaka menjadi seperti Perlis, di mana Melaka negeri yang kecil dan mampu mengawal situasi pandemik COVID-19.

“Selain itu, dengan kebenaran rentas daerah ini juga, kerajaan negeri dapat mengaktifkan semula Kempen Orang Melaka Melawat Melaka (Melakan Visit Melaka) 3.0 yang mana melalui kempen ini rakyat negeri ini dapat memberi sokongan dengan melawat tempat-tempat pelancongan.

“Saya percaya orang Melaka mampu mematuhi prosedur operasi standard (SOP) yang ditetapkan memandangkan pada PKP lalu Melaka di tangga ketiga tertinggi kadar pematuhan SOP dengan 98 peratus,” ujarnya.

Muhammad Jailani turut meminta semua pengusaha pelancongan agar terus memantau dan memastikan pengunjung sentiasa mematuhi SOP ditetapkan bagi memastikan tiada lagi sekatan terhadap sektor pelancongan pada masa akan datang.

Selain itu, beliau turut berharap kesemua agensi kerajaan negeri agar menganjurkan aktiviti berkaitan mesyuarat, insentif, konvensyen dan pameran (MICE) di hotel-hotel yang ada di negeri ini bagi memberi sokongan kepada sektor perhotelan.


Khairy dilantik naib presiden Perhimpunan Kesihatan Dunia ke-75

KUALA LUMPUR, 23 Mei – Menteri Kesihatan Khairy Jamaluddin telah dilantik sebagai seorang daripada lima naib presiden Perhimpunan Kesihatan Dunia ke-75 yang sedang berlangsung di Geneva, Switzerland.

“Khairy akan mewakili wilayah Pasifik Barat yang terdiri daripada 37 buah negara dan mewakili satu perempat daripada populasi dunia,” katanya. – BERNAMA


Azizulhasni tolak tawaran lumayan, kemasyhuran demi Malaysia

KUALA LUMPUR, 22 Jan – Jaguh berbasikal trek kebangsaan Datuk Mohd Azizulhasni Awang mendedahkan beberapa kali menolak peluang berlumba di Eropah dan Jepun yang menawarkan keuntungan besar serta kemasyhuran, demi komitmennya terhadap negara tercinta.

Pemenang pingat perak Sukan Olimpik Tokyo 2020 itu berkata dengan memilih segala tawaran yang datang kepadanya itu sudah pasti memberikan banyak kelebihan kepada diri sendiri serta perjalanan kariernya.

Namun, beliau berkata semua perkara berkenaan akan mengganggu perancangan dan persiapan menghadapi kejohanan utama termasuk temasya sukan yang menjadi keutamaan buat pasukan negara.

“Saya sedia maklum yang Malaysia telah membuat banyak pelaburan untuk memastikan saya berada di mana saya telah berada pada hari ini.

“Oleh itu, saya sentiasa pastikan setiap wang yang dilaburkan akan saya cuba untuk balas balik baik dari segi pencapaian, pengorbanan mahupun memberi kembali kepada masyarakat dan juga negara tercinta,” kata beliau dalam hantaran di Facebook rasminya, hari ini.

Mengulas mengenai beberapa tawaran ditolaknya secara baik, Mohd Azizulhasni yang diberi julukan “The Pocket Rocketman” itu berkata beliau ditawarkan menyertai pasukan berbasikal lebuh raya terkenal Drapac Professional Cycling di awal penghijrahannya ke Melbourne, Australia.

Selain itu, Mohd Azizulhasni berkata beliau beberapa kali “dirisik” Japanese Keirin Association (JKA) untuk berlumba di Jepun, malah turut dijemput dengan penuh tradisi.

“Saya diberikan surat jemputan dalam format tradisional Jepun yang siap dengan cap mohor, mengagumkan. Menjadi cita-cita setiap pelumba keirin untuk dipilih dan berlumba di sana, peluang untuk mengaut wang kemenangan yang besar juga adalah antara yang ditawarkan,” katanya.

Dalam pada itu, Mohd Azizulhasni berkata beliau turut mendapat banyak tawaran berlumba di perlumbaan jemputan di Eropah seperti Siri Enam Hari yang terkenal di benua itu serta mendapat liputan meluas di peringkat antarabangsa.


Menteri Pendidikan sebak baca kisah inspirasi guru hebat

AYER KEROH 15 Mei – Menteri Pendidikan Fadhlina Sidek tidak dapat menahan sebak ketika berucap pada Majlis Anugerah Guru Inspirasi (AGI) anjuran sebuah syarikat makanan segera, di Pusat Dagangan Antarabangsa Melaka (MITC), hari ini.

Pada majlis itu, seramai 25 guru seluruh negara termasuk dua dari Melaka menerima anugerah berkenaan yang melayakkan mereka membawa pulang trofi, wang tunai RM5,000, di samping peruntukan tambahan RM5,000 bagi menaik taraf bilik guru di sekolah masing-masing.

“Refleksi guru akan memberi kekuatan kepada rakyat dan jika orang melihat rakyat Malaysia hebat, maka orang akan tahu bahawa guru-guru inilah yang mendidik dan menyemai kekutan jati diri kepada rakyatnya,” katanya.


Penangguhan sesi pendaftaran pelajar IPT tidak dapat dielak

KUALA LUMPUR 4 Okt. – Kementerian Pengajian Tinggi (KPT) menjelaskan pihaknya tidak dapat mengelak daripada membuat keputusan untuk menangguhkan kemasukan pelajar baharu bagi sesi Oktober ini dalam waktu yang singkat, berikutan peningkatan kes COVID-19 di negara ini.

Ketua Pengarah Pendidikan Tinggi Datuk Seri Dr Mohamed Mustafa Ishak berkata keputusan sukar itu dibuat setelah mengambil pandangan serta nasihat daripada Kementerian Kesihatan (KKM) serta semua universiti yang terlibat.

“Negara masih belum terlepas daripada ancaman pandemik ini. Peningkatan kes COVID-19 berlaku secara konsisten baru-baru ini, contohnya di kawasan timur Sabah, daerah itu kini adalah zon merah, kira-kira 7,673 pelajar di sana dan jika dicampur dengan bilangan pelajar di seluruh Sabah mungkin mencecah 10,000 orang.

“Keputusan dibuat bagi mengekang penularan wabak itu dalam komuniti,” katanya ketika menjelaskan isu penangguhan kemasukan pelajar ke IPT sesi Oktober dalam Buletin Bernama, di saluran BernamaTV hari ini.

Beliau berkata pihaknya mengambil maklum kekangan pelajar dalam aspek kewangan, logistik serta penginapan, dan kementerian telah membuat ketetapan untuk membenarkan pelajar yang telah tiba untuk terus kekal di kampus sementara menunggu arahan selanjutnya.

Beliau berkata seramai 67,406 pelajar baharu yang terkesan dengan penangguhan itu, masih boleh mengikuti sesi orientasi secara dalam talian mengikut universiti masing-masing.

“Bagi pelajar yang belum memulakan perjalanan ke universiti perlu kekal berada di rumah masing-masing dan mengikuti sesi suai kenal serta pembelajaran secara online.

“Saya tidak nafikan kesusahan ditanggung oleh pelajar dan ibu bapa ini. Justeru setiap univerisiti sudah membuka bilik gerakan iaitu beroperasi 24 jam dan 12 jam. Pelajar boleh merujuk bilik gerakan itu untuk  pertanyaan lanjut,” katanya.

Mohamed Mustafa berkata kementerian turut berkerjasama dengan Suruhanjaya Komunikasi dan Multimedia Malaysia (MCMC) menyediakan lebih 800 lebih pusat internet desa bagi membantu pelajar yang menghadapi masalah internet.

Bagi masalah pengangkutan pula, jelasnya syarikat penerbangan, bas dan Keretapi Tanah Melayu Berhad (KTMB) telah bersetuju membenarkan pelajar-pelajar membuat penjadualan semula perjalanan ke kampus masing-masing, terutamanya bagi mereka yang telah membeli tiket perjalanan

Selain itu Mohamed Mustafa turut menjelaskan situasi yang berlaku dalam kalangan pelajar universiti ketika ini  tidak sama seperti pelajar sekolah, memandangkan jumlah terlibat adalah besar dan melibatkan pergerakan besar-besaran.

“Mengambil contoh kes di United Kingdom, apabila mereka membuka universiti, beratus-ratus pelajar dijangkiti COVID-19, ini termasuk kakitangan univerisiti. Jadi ada baiknya ia perlu ditangguh sementara waktu ini, beri keadaan kembali reda sekurang-kurangnya dua minggu dan jika keadaan bertambah baik, pelajar boleh ke kampus semula,” katanya.

Sementara itu beliau berkata semasa kerajaan mengumumkan Perintah Kawalan Pergerakan pada Mac lepas, kementerian menanggung kos makanan kepada lebih 80,000 pelajar di universiti, melibatkan RM52 juta, manakala perbelanjaan penghantaran pulang lebih 57,000 pelajar pula melibatkan RM17.4 juta.

“Kerajaan juga telah luluskan bantuan Prihatin RM200 kepada pelajar IPT berjumlah lebih 841, 000 orang iaitu melibatkan kos RM168 juta. Bantuan ini diberikan semasa PKP pertama dahulu, semasa mereka berada di dalam kampus selama dua bulan.

“Ini bermakna kerajaan menerusi KPT mengeluarkan perbelanjaan yang cukup besar untuk membantu pelajar semasa PKP. Sebab itu pada kali ini, kalau perkara seumpama itu berlaku lagi kemampuan kerajaan juga terbatas jika hendak beri bantuan sepenuhnya,” jelasnya.


Tapir ‘ziarah’ sekolah ketika pelajar duduki SPM

KUANTAN 25 Feb. – Suasana bertukar kecoh ketika pelajar Sekolah Menengah Kebangsaan (SMK) Sungai Soi, di sini menduduki peperiksaan Sijil Pelajaran Malaysia (SPM) selepas seekor tapir ‘menziarahi’ sekolah berkenaan pagi ini.

Pengetua SMK Sungai Soi, Zolkifli Abd Ghani berkata beliau dimaklumkan kakitangan bertugas kira-kira pukul 10.30 pagi tadi mengenai kehadiran haiwan berkenaan di kawasan sekolah sebelum menghubungi pasukan penyelamat.

Beliau berkata Angkatan Pertahanan Awam (APM) tiba setengah jam kemudian dan melakukan kerja-kerja mengeluarkan tapir yang terjatuh ke dalam longkang sekolah itu.

“Insiden ini bukan yang pertama, sudah banyak kali, kami cuma bimbang haiwan itu merayau di dewan peperiksaan yang akan mengakibatkan pelajar sedang mengambil peperiksaan Pendidikan Seni dan Sejarah terganggu dengan kehadirannya,” katanya kepada Bernama.

Pengarah Jabatan Perlindungan Hidupan Liar dan Taman Negara (Perhilitan) Pahang, Rozidan Md Yasin ketika dihubungi berkata sekumpulan anggotanya telah digerakkan ke lokasi kejadian sebelum berjaya mengeluarkan haiwan yang dianggarkan seberat 200 hingga 250 kilogram itu enam jam kemudian.

“Terdapat luka di bahagian belakang tapir itu akibat menyusur blok simen sepanjang longkang berkenaan, bagaimanapun pemerhatian awal tiada kecederaan di bahagian kaki akibat terjatuh longkang.

Sementata itu, jurucakap APM Pahang berkata pihaknya menerima panggilan kecemasan pada 10.58 pagi tadi sebelum enam anggota dan pegawai digerakkan ke lokasi kejadian.

“Operasi mengeluarkan tapir agak sukar kerana saiznya yang besar dan berada di dalam longkang yang sempit, kami telah cuba mengeluarkan haiwan tersebut menggunakan tali tetapi tidak berjaya.


Kerjasama awam-swasta perkasa zon pelaburan pelancongan – Nancy

KUALA LUMPUR, 30 Dis – Kerjasama sektor awam dan swasta memainkan peranan penting, dalam memperkasakan zon pelaburan pelancongan kata Menteri Pelancongan, Seni dan Budaya Datuk Seri Nancy Shukri.

Beliau berkata libat urus antara kerajaan Persekutuan, negeri dan penggiat pelancongan, dapat memastikan lokasi pelancongan tumpuan di sesebuah negeri diperluaskan secara global dan memberikan impak besar kepada ekonomi negara, setelah sempadan dibuka semula nanti.

“Kerjasama itu dapat membantu negeri mempromosi destinasi pelancongan masing-masing dengan lebih meluas, terutamanya bagi lokasi pelancongan yang lengkap dengan pusat membeli-belah, taman tema, pusat kebudayaan,” katanya dalam Program Selamat Pagi Malaysia terbitan RTM hari ini.

Nancy berkata MOTAC juga merupakan koordinator sekiranya penggiat pelancongan memerlukan bantuan dalam aspek kewangan dan imigresen, yang memerlukan rundingan dengan kerajaan Persekutuan.

Dalam pada itu Nancy berkata pembangunan industri pelancongan berasaskan teknologi digital juga penting, bagi memastikan objektif DPN 2020-2030 ini dapat dicapai.

“Produk pelancongan yang unik perlu dipromosikan secara digital, kerana melalui platform itu dapat memberikan impak meluas kepada pelancong luar terutamanya setelah sempadan dibuka nanti,” katanya.

Sebelum ini Perdana Menteri Tan Sri Muhyiddin Yassin mengumumkan zon pelaburan untuk projek pelancongan diwujudkan bagi meningkatkan kerjasama awam-swasta, serta menarik lebih ramai pelabur tempatan dan antarabangsa.


AYER KEROH 7 Nov. – Belanjawan 2021 dilihat perbelanjaan luar jangka kerajaan secara inklusif dalam memulihkan pertumbuhan Belanjawan 2021 inklusif, tidak berlebihan negara dan menjamin kelangsungan hidup rakyat ketika mendepani ancaman pandemik COVID-19.

Timbalan Dekan Pembangunan Pelajar Fakulti Pengurusan Teknologi dan Teknousahawan, Universiti Teknikal Malaysia Melaka (UTeM) Dr. Isma Addi Jumbri berkata, sebagaimana yang dibentangkan dalam Belanjawan 2021 semalam, perbelanjaan kerajaan adalah jumlah terbesar dalam sejarah negara dengan nilai RM322.5 bilion.

Bagaimanapun katanya, rakyat perlu faham situasi itu adalah kerana kerajaan sedang menghadapi situasi, unprecedented crisis’ atau krisis luar jangka iaitu pandemik COVID-19.

“Peningkatan sebanyak RM40 bilion ini tidak dinafikan memang tinggi, namun saya gambarkan situasi sekarang umpama kenderaan yang kita selalu gunakan pergi kerja tiba-tiba rosak dan tiada alternatif kenderaan lain.

“Mahu tidak mahu ia perlu diperbaiki, dirawat atau terpaksa beli kenderaan baru untuk kelangsungan hidup dan terus pergi bekerja, jadi Belanjawan 2021 ini bagi saya merupakan bajet perlu dan bersebab bukannya berlebihan,” katanya ketika dihubungi di sini, hari ini.

Semalam, Menteri Kewangan, Tengku Datuk Seri Zafrul Tengku Abdul Aziz dilaporkan berkata, kerajaan bercadang memperuntukkan RM236.5 bilion bagi perbelanjaan mengurus, RM69 bilion bagi perbelanjaan pembangunan dan RM17 bilion di bawah Kumpulan Wang Covid-19.

Sementara itu, Pensyarah Ekonomi Fakulti Inovasi Peniagaan dan Teknologi Kolej Islam Antarabangsa Melaka (KUIM), Hazanah Miskan berkata, strategi yang diguna pakai kerajaan menerusi Belanjawan 2021 adalah bagi mencapai terma jangka pendek dan terma medium sebelum memberi fokus kepada strategi fiskal jangka panjang.

“Dalam konteks KDNK (Keluaran Dalam Negara Kasar) pada April 2020 menyaksikan penyusutan sebanyak 28 peratus (-28 %), namun berlaku peningkatan yang perlahan iaitu negatif 3.2 peratus.

“Dalam keadaan ekonomi yang meleset ini kita akan mengikut teori ‘Keynesian Model’, iaitu kita perlu melaksanakan Belanjawan Mengembang, yang mana kesannya akan mengakibatkan defisit yang agak besar dan dijangkakan defisit adalah 5.4 peratus daripada KDNK,” katanya.

Beliau berkata, meskipun jumlah belanjawan yang diperuntukkan kali ini agak besar namun peruntukan itu adalah demi memastikan strategi yang diguna pakai itu tercapai.


Semangat baharu UNIMEL

KUALA LINGGI 1 Disember – Pengenalan logo dan lagu baharu Universiti Melaka (UNIMEL) diyakini mampu menyuntik semangat baharu kepada warga kerjanya, sekali gus memacu kecemerlangan dalam bidang akademik selaras dengan perancangan Kerajaan Negeri.

Ketua Menteri Datuk Seri Utama Sulaiman Md Ali berkata, wajah baharu itu juga diharap dapat memacu UNIMEL menjadi sebuah universiti yang lebih matang, maju ke hadapan sebaris dengan Institusi Pengajian Tinggi (IPT) di Malaysia dan dunia.

“Melihat rekod UNIMEL, banyak kejayaan yang telah dilakar selama ini. Saya dimaklumkan alumni UNIMEL kini sudah mencecah hampir 17,000 orang. Masing-masing sudah menapakkan diri dalam dunia kerjaya pilihan mereka.

“Ternyata UNIMEL adalah sebuah IPT di Negeri Melaka yang banyak berjasa dalam melahirkan graduan berjaya membabitkan pelbagai bidang disiplin ilmu. Semua ini secara tidak langsung menyumbang ke arah pembangunan bangsa, negeri dan negara,” katanya.

Beliau berkata demikian ketika berucap merasmikan Majlis Pelancaran Logo, Lagu Rasmi dan Penyerahan Peranti Siswa Universiti Melaka di UNIMEL Kuala Sungai Baru, di sini, hari ini.

Pada majlis sama, Sulaiman turut menyampaikan Peranti Siswa kepada 1,048 mahasiswa dan mahasiswi UNIMEL yang layak selain melancarkan simbolik penubuhan Skuad Bencana UNIMEL.